Nolakoak ziren duela 50 urteko inauteriak? - Tolosaldeko ataria\nNolakoak ziren duela 50 urteko inauteriak?\nJoxemi Saizar 2018-02-10 10:00\nJose Luis Zuaznabar gidari, eta Jose Luis Urruzola, Xabier Garikano eta Jose Ramon Etxeberria, 'Manoloak'\nAurreko mendeko 60. hamarkadako Inauteriak eta gaur egungoak oso ezberdinak dira. Orduan egin ziren berrikuntzak dira gaur egungoaren arrakastaren oinarria.\nGaraiak asko aldatu dira 50 urtetan. Gizartearen arlo desberdinetan eman dira aldaketa epe horretan, eta Inauterietan ere bai, noski. Aurreko mendeko 60. hamarkadako Inauteriak eta gaur egungoak oso desberdinak ziren. Ez dute zerikusirik. Baina orduan sortu ziren ideia berri batzuk izan ziren gaurko jaien arrakastaren oinarriak. Tolosako Ekinbide Etxeak (CIT) zerikusi handia izan zuen aldaketa horietan.\nXX. mendeko 60. hamarkadan kokatzea komeni hasteko. Frankismoa bete-betean agintean, esparru guztietan. Elizak sekulako eragina eta indarra zuen gizarte osoan. Gerraren ondorengo belaunaldiek ekonomikoki nahikoa lan bazuten aurrera ateratzeko. Industrializazioa zabaltzen ari zen gure eskualdean. Urte haietako Inauteriei begirada botatzen bazaie, ikusi daiteke ez zutela zerikusirik gaur egungoekin. «Txaketari buelta eman eta ardoa edan» esaldian laburbiltzen du orduko festaren muina Antxon Elosegik, CITeko sortzaileak eta aurreneko lehendakariak. Jateko gutxi zegoenez, orain baino mozkor gehiago ikusten zirela eransten du.\nTxarangen musika eta zezenak ziren festaren euskarri nagusiak. Mozorro dotore eta karroza eta konpartsa ederrak ateratzeko bitarteko gutxi zeuden garai haietan. Ale solte batzuk aipa daitezke: Gure Kaiolaren Zirkoa (gerra aurrean egin zutena gogoratuz), Urdiña Txikiren Untzi pirata, Juanito Lopek Kabilarentzat egindako Gargantua, San Krispin zapatar eta horrelako beste gutxi batzuk. Jende gehiena ez zen mozorrotzen, asko jota txaketari buelta eman edo etxeko trapu zaharren bat janzten zuen.\nElkarte batzuetan dantzaldiak izaten ziren bazkide eta lagunentzat. Txinparta eta Casinokoak ziren ospetsuenak. Aginte politiko eta erlijiosoaren adibide gisa aipa daiteke, urte batean zezenen ondorengo kalejira Iparragirre zinematik aurrera jarraitzea debekatu zutela, ordurako ilunduta egoten zelako eta «bekaturako aukera» zelako.\nDANBORRADA ETA ZEZENAK\nOstegun Gizena, Astelenita eta Asteartita lan egun normalak ziren. Ostegunean ikasleek klase normala izaten zuten. Iluntzean afariren bat edo izaten zen elkarteetan, txarangaren laguntzaz. Txaranga kalera ateratzea debekatuta zegoen. Guardiak eta gauzainak zeuden hori zaintzeko. Larunbatean Danborradak indar handia zeukan (1955ean sortu zen), inguruko herrietako jende asko erakarriz. Kontuan izan orduan Tolosakoak zirela inguruko Inauteri bakarrak.\nZaldunita izaten zen egun handiena, hurrengo egunetan festa giroa asko jaitsiz, lantegiak eta dendak irekita izaten zirelako. Kanpotik ez zen ia inor etortzen, noski. Zezenek indarra bazuten eta plazara ateratzea ohore bat omen zen, «ia erlijioa», Elosegiren ustez. Txinpartaren sokamuturrak ere arrakasta izaten zuen. Urte haietan N-1 errepide nagusia Rondilla eta San Frantzisko kaleetatik pasatzen zen eta Gorriti plazatik Nafarroa etorbidera desbideratzen zen trafikoa. Tabernetan lortzen zuten jaien aldeko dirua.\nDuela 50 urteko argazki hori ikusi ondoren, esan behar da herrian festarako ilusio eta gogo handiz mugitzen zen jendea ere bazela. Festa Batzordearen izenean aritzen ziren elkarte batzuetako eta ostalaritzako ordezkariak, Danborrada eta trafikoa antolatzen gehienbat. 1965ean hasi zen martxan Tolosako Ekinbide Etxea (ofizialki 1967an), elkarte batzuetako ordezkariekin eta erakunde ofizialetatik aparte. Donostiako eta Frantziako ereduak jarraituz, herriaren alde lan egiteko asmoa zuen alor desberdinetan: kultura, ekonomia, kirola… eta jaiak ere bai, noski. Ez ziren xamurrak izan bere hasierak, jende asko kontra izan zuelako.\nOstegun Gizenean aldaketa nagusia arratsaldean haurrentzako xexenak jartzea eta ikastetxeekin jai izatea negoziatzea izan zen. «Lehendabizi lortu genuen klaseak ordubete lehenago bukatzea, xexenetarajoan ahal izateko. Batzuk ez zuten onartu. Gogoan dut zezen plazara kalejiran joatea eta Inmakulada ikastetxean ikasleak barrutik kalejirari begira egotea», adierazi du Elosegik. Ostegun Gizeneko gau batean afalondoren Arco Iris eta Kabila txarangak kalera atera eta Berdura plazaraino iristera ausartu zirela gogoan du, aguazilak kontra, jendea alde eta baten batek kalabozoan bukatu zuela.\nInauteriaren sustraia ezagutzera ematen lan berezia egin zuen CITek. Elkarteetan Inauteriei buruzko hitzaldiak antolatu zituzten eta haietako hitzaldi batetik sortu zen Juan Garmendia Larrañagaren Inauterialiburua 1973ean. Euskarazko antzezki emanaldiak ere izan ziren Iparragirre antzokian.\nInauterietako musikari duintasuna emateko jaien aurreko igandeko Udal Musika Bandaren eta Udal Txistulari Bandaren kontzertua antolatu zen, 1971ean lehen aldiz, Iruñeko sanferminetako eredua jarraituz eta doinuak behar den bezala eskaintzeko asmoz. Jaiak iragartzeko kartelak 1969an hasi zen egiten Tomas Hernandez Mendizabal eta hor jarraitzen du 50 ale desberdin eta dotore egin ondoren. Urte haietan hasi zen ateratzen aldizkari bat, doinuen partiturekin eta beste hainbat istorioekin. Estanislao Urruzola Uxola idazlea hasi zen kantak euskaratzen, betikoak eta elkarteetakoak. Urte batzuk geroago hasi zen karroza eta konpartsen lehiaketa antolatzen. Astelenita indartzeko lehiaketa berezi bat ere egiten zen. Argazki lehiaketa ere antolatu zuen CITek. Eta ordurarte Udaberriko Festak bezala mozorrotzen zena Inauteriak deitzen hasi ziren.\nHemen aipatutako osagai guzti horiek eragin handia izan dute gaur egungo festa nagusiaren bilakaeran. Ekinbide Etxearen bultzada handia izan zen jaiaren zabalpenerako, gaur egun ezagutzen den jai eredura iristeko. Udalaren partaidetza jaietan oso eskasa zen urte haietan. Ikusi besterik ez dago 1965ean alkateak argitara emandako bandoa, debekuz betea: karetak eta mozorroak, ilundu ondoren desfileak, konpartsak eta musika kalean, elkarte eta tabernen ordezkariei istiluen ardura leporatuz. Handik urte batzuetara sartu zen Inauterien antolaketan zuzenean gaur egungo Festa Batzordea antolatuz.\nTolosako Inauteriaren berezitasunetako bat galdu gabe mantendu izana da, gerra garaian ere bizirik mantenduz. Argi dago herritarren artean izpiritu eta ilusio berezia izan dela beti jai hauei eusteko. Elkarbizitzaren festa izan da beti Inauteria, denon arteko haserreak eta umore txarra alde batera uzteko egunak. Hala jarrai dezatela!


Guigneville - Wikipedia, entziklopedia askea.\n48°12′31″N 2°09′07″E / 48.2086°N 2.1519°E / 48.2086; 2.151948°12′31″N 2°09′07″E / 48.2086°N 2.1519°E / 48.2086; 2.1519\nMorville-en-Beauce, Charmont-en-Beauce, Engenville, Greneville-en-Beauce, Intville-la-Guétard eta Pithiviers-le-Vieil\n263 (%50.2) 266 (%50.8)\nGuigneville Frantziako udalerria da, Loiret departamenduan dagoena, Erdialdea-Loira Harana eskualdean. 2013an 504 biztanle zituen.\n2007an Guigneville udalerrian erroldatutako biztanleak 504 ziren. Familiak 199 ziren, horien artean 39 pertsona bakarrekoak ziren (23 bakarrik bizi ziren gizonak eta 16 bakarrik bizi ziren emakumeak), 70 seme-alabarik gabeko familiak ziren, 78 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 237 etxebizitza zeuden, 200 familiaren etxebizitza nagusia ziren, 19 bigarren erresidentzia ziren eta 17 hutsik zeuden. Etxebizitza guzti hauek 237etxeak ziren. 200 etxebizitza nagusietatik 167 bere jabearen bizilekua ziren, 29 alokairuan okupaturik zeuden eta 4 doan lagata zeuden; 9 etxek bi gela zituzten, 28 etxek hiru zituzten, 61 etxek lau zituzten eta 101 etxek bost zituzten. 160 etxek euren parking plaza propioa zuten azpian. 62 etxetan ibilgailu bat zegoen eta 125 etxetan bat baino gehiago zituzten.\nGuigneville udalerriko biztanleria-piramidea 2009an .\n2007an lan egiteko adina zuten pertsonak 323 ziren, horien artean 265 aktiboak ziren eta 58 inaktiboak ziren. 265 pertsona aktiboetatik 253 lanean zeuden (134 gizon eta 119 emakume) eta 12 langabezian zeuden (4 gizon eta 8 emakume). 58 pertsona inaktiboetatik 24 erretiraturik zeuden, 20 ikasten zeuden eta 14 "bestelako inaktibo" gisa sailkaturik zeuden.\n2009an Guigneville udalerrian 205 unitate fiskal zeuden, 524 pertsonek osaturik. Pertsona bakoitzeko diru-sarrera fiskalaren mediana urteko 19.544 euro zen.\n2007an zeuden 16 komertzioetatik, 2 erauzte enpresak ziren, 2 bestelako produktu industrialen fabrikazioko enpresak ziren, 1 eraikuntza enpresa zen, 7 ibilgailuen saltze eta konpontze enpresak ziren, 1 garraio enpresa zen, 2 zerbitzu enpresak ziren eta 1 administrazio publikoko enpresa zen.\n2000. urtean Guigneville udalerrian 30 nekazaritza-ustiategi zeuden, 2.540 hektarea erabiltzen.\nPithiviers-le-Vieil (4,9 km)\nMorville-en-Beauce (5,1 km)\nGreneville-en-Beauce (5,4 km)\nCharmont-en-Beauce (6,2 km)\nEngenville (6,3 km)\nIntville-la-Guétard (6,8 km)\nPithiviers (6,9 km)\nLéouville (6,9 km)\nChâtillon-le-Roi (7,2 km)\nBondaroy (8,0 km)\nBNF: 15260554r (data)


Ekaitza Elkartea - Komunitatea - Erran.eus\nArantzako kirol eta kultur elkartea.\nMartxoaren 5ean izendatuko dute Ekaitza Elkarteko junta berria\n2016 ots 25 Bortziriak Arantza\nMartxoaren 5ean jakinen dugu zein izanen diren Ekaitza Elkarteko Zuzendaritza Batzordeko kide berriak. Oraingo juntak bi urte egin ditu eta orain, aldaketarako prestatzen ari dira. Egun hauetan Eka...\nEkaitza Elkarteak Zuzendaritza Batzordea aukeratzeko modu berria onartu du\n2016 ots 09 Bortziriak Arantza\nEkaitza Elkarteak Zuzendaritza Batzordea aukeratzeko modu berria onartu du. Horren arabera, azken hiru Zuzendaritza Batzordeetan egondako kideek batzorde berrian ez egoteko eskubidea izanen dute et...\nGoizuetara mendi ateraldia antolatu du Arantzako Ekaitza Elkarteak\n2015 mai 08 Bortziriak Arantza\nBi urtetik egiten duen bezala, Arantzako Ekaitza Elkarteak Goizuetara oinez joateko mendi ateraldia antolatu du. Maiatzaren 23an, larunbatarekin, izanen da, 07:30ean plazatik abiatuta. Goizuet...\nArantza Rock jaialdia antolatzen laguntzeko deia egin du Gazte Asanbladak\n2015 mai 05 Bortziriak Arantza\nArantza Rock jaialdiak sortzen duen gastua ez denez ttikia, Gazte Asanbladak laguntza eskatu du. Arantza Rock-en alde eta jaialdia antolatzen laguntzeko kontu zenbakia ere ireki du Caixan, eta nahi...\nArantzako Rock-eko argazkiak biltzeko laguntza eskatu du Gazte Asanbladak\n2015 api 07 Bortziriak Arantza\nArantzako Rock jaialdiaren XX. edizioa abuztuaren 22an ospatuko du Gazte Asanbladak. Eta urteurren hori era berezian ospatu nahi du. Hasteko, orain arte egin diren Arantza Rock jaialdietako argazki...\nEuripean baina giro ederra Arantzako Korrika Ttikian\n2015 mar 30 Bortziriak Arantza\nOrtziralean Korrika Ttikia Arantzan\n2015 mar 24 Bortziriak Arantza\nOrtziral honetan, martxoak 27, Arantzan Korrika Ttikia eginen dugu herrian barna. 16:00etatik aitzinera Korrikaren lekukoa Gazte Asanblada, Guraso Elkartea, Pelle-Ttiki Haur Eskola, eskolako laguna...


Telegrafia optiko - Wikipedia, entziklopedia askea.\n(«Telegrafo optiko» orritik birbideratua)\nTelegrafia optikoa komunikazio sistema izan zen, ikus-seinaleak erabiltzen zuena. Claude Chappe frantziarrak 1792an asmatutakoa izan zen era horretako sistemarik arrakastatsuena. Dorre edo goraguneetan kokatutako estazioak erabiltzen zituen, bakoitzetik hurrengoa ikusteko moduan lerrokaturik zeudenak. Horietako batean zegoen pertsonak egindako seinaleak ondorengo estazioan zegoenak ikusten zituen, eta, horrela, mezua transmititzen zen. Chapperen sistemak ez zuen iraupen luzerik izan, XIX. mendearen erdialdean transmisio elektrikoa etorri zelako.\nLouvreko telegrafia optikoko estazioa\nAspaldi hasi zen gizakia mezuak, euskarri fisikoan eraman gabe, urrutira bidaltzen. Sistema batzuek entzumena erabiltzen zuten horretarako. Persiako errege Dario I.a Handiak (K.a 522-486), Indiatik Danubiora iristen zen inperio zabalean mezuak bidaltzeko, ahots eta birika oneko menpekoak erabiltzen zituen mezuak batetik bestera oihukatzeko. Jende asko eskatzen zuen horrek, gehienez ere 200 metroko distantzian egon behar baitzuten oihulariek. Eta haizeak kontra gogor jotzen zuenean ez zen eraginkorra, ezta mezu sekretuak bidaltzeko ere. Gerora, kanpaiak eta antzeko tresnak erabili ziren hotsak urrunago irits zitezen.\nTelegrafia optikoan erabiltzen zen Chappe kodea.\nLaster ikusmena erabiltzen zuten sistemak gailendu ziren. Greziarrak eta kartagotarrak sua erabiltzen hasi ziren. Gero, erromatarrek eta inkek kea baliatu zuten mezu zehatzagoak bidaltzeko. Eta kezko mezuen sistema nagusitu zen Erdi Aroko eta Aro Modernoko Europan ere. 1588an, Espainiako Itsas Armada Garaiezina Ingalaterrako kostaldera hurbildu zenean, ingelesek Plymouthetik ikusi zituzten ontziak eta handik ordu erdira iritsi zen Londresera berria, keari esker.\nBaina sistema horiek ezin ditugu telegrafia optikotzat jo, kode arautu eta bateraturik ez zutelako erabiltzen. Baldintza horiek betetzen zituen lehen sistema Frantzian ezarri zuen Claude Chappék 1792an. Goragune edo dorreetan erloju modukoak jartzean zetzan. Orratzak, ordua adierazi beharrean, zeinuak seinalatzen zituen banan-banan, pixkanaka mezua osatzen joateko. Berehala, nahi beste angelutan okertzen zen hagak ordezkatu zuen “erlojua”, eta angeluak interpretatuz irakurtzen ziren mezuak. “Telégraph” hitza ere orduan erabili zen lehenengoz. Sistema mende erdi inguru egon zen martxan, telegrafia lineen sarea ia 5.000 kilometrora iritsi zen, 534 estazio zituen eta 30 hiri lotzen zituen Paris hiriburuarekin. Paris-Lille lineak 193 kilometro zeharkatzen zituen 15 estazioren bitartez, eta 32 minutu behar zituen, batez beste, mezu oso bat (36 sinbolo) hiri batetik bestera helarazteko.\nGaztelako linearen dorrea, Quintanilla de la Ribera, Araba\nBeste herrialde batzuetan ere antzeko sistemak abiarazi zituzten; esaterako, José María Mathé donostiar ingeniariak Espainian ezarritako Gaztelako linea. 1846an inauguratutako linea horrek Madril eta Irun lotzen zituen 52 estazioren bitartez, Valladolid, Burgos, Gasteiz eta Donostian barrena. Baina, XIX. mendearen erdialdean, elektrizitateak eta Morse kodeak ekarritako iraultzarekin, telegrafia optikoa bazterrera utzi zen.\n↑ Telegrafistak. Antzinako lanbideak, Aitortu-PartekatuBerdin 4.0 Nazioartekoa (CC BY-SA 4.0), gipuzkoa.eus (Noiz kontsultatua: 2018-11-20).\n↑ a b c d Irazustabarena, Nagore. Lehen eta azken telegramak. Argia aldizkaria, 2018ko maiatzaren 27a, Aitortu-PartekatuBerdin 3.0 Moldatu gabea (CC BY-SA 3.0), argia.eus (Noiz kontsultatua: 2018-11-20).\n↑ Dubacq, J.C.; Butelle, F.. TD n⁰1: Sémaphores et transmissions. lipn.univ-paris13.fr (Noiz kontsultatua: 2018-11-21).


Industria-prezioek gora egin dute 21 hilabetez, eta abuztuan %7,1 igo dira. | Consumer\nIndustria-prezioek gora egin dute 21 hilabetez, eta abuztuan %7,1 igo dira.\nHala ere, uztailarekiko %0,3 jaitsi ziren energiaren prezioak jaitsi zirelako\narabera: Igandea, 2011ko irailaren 25a\nPrezio industrialak %7,1 igo ziren urte batetik bestera abuztuan, eta, beraz, 21 hilabete metatu dira jarraian gorantz. Hala ere, Estatistika Institutu Nazionalak (INE) argitaratutako datuen arabera, industria-prezioek %0,3 egin zuten behera uztailarekin alderatuta, energiaren prezioa jaitsi egin zelako neurri handi batean.\nUrtetik urtera, eta ondasunen helburu ekonomikoaren arabera, energiak %17,3ko tasa lortu zuen, hau da, uztailean baino sei hamarren txikiagoa, petrolioaren prezioak jaitsi zirelako. Tarteko ondasunak ere sei hamarren jaitsi ziren abuztuan, %6,2raino, metal preziatuen, animaliak elikatzeko produktuen eta burdinaren deribatuen ekoizpen-prezioak jaitsi ondoren. Ekipo-ondasunek, bien bitartean, bi hamarren gutxitu zuten urteko tasa, kontsumo iraunkorreko ondasunek lau hamarren egin zuten gora, %1,7raino, eta kontsumo-ondasunek %3an egonkortu.\nHilero, prezio industrialak, oro har, %0,3 jaitsi ziren abuztuan, energiaren prezioak %1,4 jaitsi zirelako. Gainerako industria-sektoreek eragin positiboa izan zuten hilero, tarteko ondasunek eta ekipo-ondasunek izan ezik, egonkor jarraitu baitzuten.\nEskualdeen arabera, urtetik urterako hazkunderik handienak Andaluzian eta Kanarietan izan ziren, %11 eta %10,9 hurrenez hurren. Hala ere, autonomia-erkidego gehienek abuztuan jaitsi zuten urteko tasa. Jaitsiera hori nabarmenagoa izan zen Errioxan eta Asturiasen, %11 eta %10,9 jaitsi baitziren, hurrenez hurren.\nabuztua bitarteko ondasunak energia industriales-eu precios-eu


Ezer gutxi dago ospatzeko | Mundua | Berria\nOposizioko jarraitzaileak, protesta batean, Pristinan. Kosovo ez zatikatu irakur daiteke kartelean. VALDRIN XHEMAJ / EFE\nKosovon ezer ez da dirudiena. Europako herrialderik gazteena dela aldarrikatzen du, baina kaleetan arruntagoak dira Albaniako eta Amerikako Estatu Batuetako banderak, Nazio Batuen Erakundeak babesturiko ikur ofiziala baino. Bizikidetza eta tolerantzia aldarrikatzen dira, baina gutxiengoek bazterkeria politikoa pairatzen dute. Estatu laikotzat jotzen da, baina islamismo politikoaren eragina gero eta handiagoa da. Washingtonen estatu kuttuna batzuentzat, Errusiaren eta Serbiaren helburu besteentzat, gerraren zauriak irekiegi daude Kosovon.\nAlde bakarreko independentziaren 8. urtemugan, kosovarrek ezer gutxi dute ospatzeko. Ustelkeria politikoaren eta krisi ekonomikoaren ondorioz, oposizioko mugimenduek protestarako deia egin dute gaurko: «Haserre egoteko arrazoi asko ditugu. Zortzi urte hauetan ez dugu subiranotasun politikorik eta ekonomikorik lortu», nabarmendu du Albin Kurti ekintzaileak.\nVetëvendosje! (Autodeterminazioa) alderdiaren liderra izan da urte luzez Kurti. Mugimenduaren aldarrikapen nagusia da Kosovo Albaniara batzea. «Nazio bat gara, ez du zentzurik banatuta egotea», erantsi du Kurtik. Baina, aldi berean, ez du onartzen Isa Mustafaren gobernuak gutxiengo serbiarrekin sinatu nahi duen akordio berria. «Hamar udalerri serbiarrek sasi-estatu bat osatu nahi dute, estatu bat estatuaren barruan. Ez gaude ados erabakiarekin, Kosovoren bosnifikazioa eragingo lukeelako. Serbiaren nahi espantsionistak olagarro bat bezalakoak dira», gaineratu du. Kurtik parlamentuko bilkurak boikotatzeari ekin dio, eta negar gasak bota ditu birritan.\nKosovo herrialde multietnikoa da, konstituzioaren arabera. Banderaren sei izarrek sei etniak ordezkatzen dituzte: albaniarrak, serbiarrak, bosniarrak, ijitoak, turkiarrak eta goraniarrak. Parlamentuko 120 aulkitik 20 betetzen dituzte gutxiengoek eta erakundeetan kuota sistema bat ezarri dute. Alta, errealitatea zeharo desberdina da. Populazioaren gehiengoa albaniarra da, %90 inguru, eta elite politiko zein ekonomikoa ordezkatzen du.\nAzken zortzi urteetan sakondu egin da arazo etnikoa. Mitrovica oraindik ere gerraren zauri irekien adibiderik garbiena da. Zubi batek hiriaren hegoaldea (albaniarra) eta iparraldea (serbiarra) batzen eta banatzen ditu. Belaunaldi gazteek ez dute gerra ezagutu, baina traumen itzalean bizi dira. «Alde serbiarreko hilobi albaniarrak onik daude, baina alde albaniarreko hilobi serbiarrak suntsitu egin dituzte», salatu du gazte batek. «Herrialde artifizial bat da Kosovo; beraz, Pristinako gobernuak ez nau ordezkatzen. Nire hiriburua Belgrad da», irizten dio.\nKosovoko komunitate serbiarrak erresistentzia gisa ulertzen du Mitrovican bizitzea, eta salatu du eliza ortodoxoen kontrako erasoak handiagotu egin direla. «NATOko Kfor indar militarrengatik ez balitz, gure elizak suntsitu egingo lituzkete. Balkanetan zoratu egin gara: zapaltzailea zapaldua bihurtu da, eta zapaldua zapaltzailea», nabarmendu du monje ortodoxo batek.\nBaina, zalantzarik gabe, ijitoak dira gutxiengo guztien artean zapalduenak. Bashkim Ibishi ijitoen eskubideen alde lan egiten duen Advancing Together erakundeko zuzendaria da. Haren ustez, diskriminazio sistematikoa pairatzen dute: «Ijitoen %98k ez dute administrazio publikoan lan egiteko aukerarik. Multikulturalismoa ez da existitzen».\nEdonola ere, Kosovoko arazorik larriena langabezia da: 1,8 milioi biztanletik %40k ez dute lanik eta %17 muturreko pobrezian bizi da. Hori hala, 140.000 kosovarrek alde egin dute. «Serbiarekiko mugen malgutzearen ondorioz, Europa iparraldera joan dira. Errefuxiatuen ibilbide berberak erabili dituzte», nabarmendu du Ibishik.\nAsko eta asko deportatuak izan dira, ordea. Kosovok bakartuta jarraitzen du. Kosovarrek bisak behar dituzte Europako Batasunera bidaiatzeko, kide gehienek bere independentzia onartzen duten arren. Hain zuzen, bisen liberalizazioa bilakatu da kosovarren aldarrikapen nagusia.


kritiken hemeroteka » Genero-ekilibristen erredurak bereganatzeko poemak\n« Lurrikarek eraginda | Aitaren heriotza »\nGenero-ekilibristen erredurak bereganatzeko poemak Mikel Asurmendi / blogak.eus, 2021-12-17\nNola gorde errautsa kolkoan liburuaren poemak ez dira —ez ditut— aise astalkatzen, hots, ez da poema sorta harmonikoa, ausardia apur batez erranik, poetaren armoniatik gehiago dauka harmoniatik baino. Hala berean, arrastoaz arrasto, Nola gorde errautsa kolkoan honek ez du honen aurreko Azalaren kodea, Bitsa eskuetan edota Begiak zerumugan liburuko poemen batasuna bildu.\nHorregatik edo, poesia sorta —poesia elemenia— hau album bat da. Liburu hau poetaren izatearen oroimen jarduera gisako bat da. Oroimenak oroimina astalkatzen du, minak azalarazten ditu oroz gain, haatik, oroipen sendagarriak edota oroite askeak ere azaleratu izaten ditu. Poema hauek funtsean, poetaren kolkoan gordetako errauts-emariak dira. Batzuk ilintiak dira eta beste batzuk ilintxak.\nNola gorde errautsa kolkoan lerroburua itauna duzu funtsean. Poeta hartara, errautsak/poemak sorrarazten dituen erredurak arintzeko Metodoa bilatu du, baita guri poema bihurturik eskaini ere: lepoa konkortu barik eztulik ez egiteko, azala ez mazkildu edo hazkatzeko, begietako azkura eta botalarria ez sentitzeko, ezta inor kutsatzeko ere.\nHitz leun solteak baino hitz lauzko poemak nagusitzen dira hastapenean. Oroimenaren geografian ama, aita eta semea ageri dira, besteak beste. Eta, oroz gain, neskatila hark plazan osatu zuen korrura gonbidatzen ditu iraganeko genero-ekilibristak.\nNola gorde errautsa kolkoan poema-liburu baino poema-bilduma duzu. Labirinto bat da. Zenbaitetan labirinto gaitza bilakatu zait. Labirintoan galdu naiz zenbait bider, eta galtzarbean neramatzan pospoloak kolkoan izeki barik, poemak gogoan maskaldu zaizkit. Izan ere, anartean, ikasi behar izan baitut lurralde eme honetan —eme elearen bi adieratan— ibiltzen eta berau jorratzen.\nPoetaren kriptografia deskubritzen aritu naiz, aldian nekez aldian gozoz, aiseki inoiz ez. Pandora da erruduna, naski. Denen opari den emakumezkoaren —poeta honen— poesia osotoro besarkatu ezinean ibili naiz. Beldurrik ez dut izan haatik, itxaropena zain baitaukat kutxa barnean. Alabaina, itxaropena usu ilusio errautsita baino ez dela jakitun.\nHiria natura hila da. Esloganak aspaldi gaztigatu gintuen: Loreak Mendian. Bilduma osatu duzu. Errautsak kolkoan gordetzeko metodoa arakatzen segitzen duzu. Orekaren eskemak kausitu behar dituzu oraindik ere. Eskemen oreka, hots. Generoaren ekilibristak hobeto ezagutu. Genero honetako poeten hitzak eskaintzen dizkiot poesiaren epaileari.


Bi hitzez presenta zaitez.\nAmaia – 22 urte ditut eta Hazparnetik jiten naiz, zehazkiago Urkoitarra naiz. Tolosa (okzitania) eta Lyon-en egin marketin ikasketak eta Kanadan truke urtea egin ondoren, eta Amerika zentralean bizkarrekoarekin bidaia bat egin ondoren, zentzua eman nahi zion nire lanari, Euskal Herrian egonez. Orain Euskal Moneta elkarterako Errobi eta Hazparneko sektoreen garapenaren arduraduna naiz.\nBertrand – 30 urte, Euskal Herrian bizitu naiz 2013an eta hemengo kulturaz, paisaietaz eta harreraz maite mindu naiz. Nahiz eta anitz bidaiatu dudan, ene helburua honarat bizitzera jitea zen. 2019 bukaeran, Haute-Savoie-n egin misio bat bukatu eta, ene seme eta emaztearekin, dena utzi dugu Euskal Herrian bizitzera jiteko. Eta gure hautuaz kontent gira!\nZergatik Euskoan lan egiteko aurkeztu zira?\nAmaia – Batez ere proiektuak motibatu nau. Jadanik sentsibilizatuta nintzen tokiko moneta baten kontzeptuaz, eta fite gure lurralderako zuen interesa ikusi dut. Garrantzitsua iruditu zait orain ekitea, besteekin eta planetarekin elkartasun handiagoa duen geroaren prestatzeko, tokiko kultura eta dinamismoa zainduz.\nBertrand – Euskoren balore guztiak partekatzen ditudalako: tokiko eragileen laguntza (dendak, enpresak, independenteak, elkarteak, etab.), trantsizio ekologikoa, euskararen sustengua. Nire bidaia guzietan, beti nahi izan ditut tokiko hizkuntzako hitz batzuk ikasi, baina ere bertako ekoizpenak balorizatu, ahalik eta hurbilen kontsumituz. Euskoan atzemaiten ditudan baloreak dira.\nNola antolatzen dira zure lan egunak konfinamendu garai horretan?\nAmaia – Euskoan sartu naiz konfinamenduaren lehen egunean, eta aitortu behar dut oraindik ez dutala ezagutzen garape arduradun baten egun normala osasun krisirik kanpo. Nahiz eta testuinguru berezi honetan izan, egunak beteak dira! Mezuei erantzuten diegu, gure eremuan nola jokatu behar dugun pentsatzen dugu ukitu beharreko helburuak zehaztuz; foning delakoa egiten dugu, profesionalei eusko sarean sartzera proposatzeko, eta bideo-deietan aurkezpenak egiten ditugu. Garapen arduradun gisa, elkarlanean lan egiteko profesional berriak bilatzen ditut, eta jadanik elgarrekin lan egiten dugun profesionalak untsa direla ziurtatu behar dut. Horretarako, nire Facebookeko kontu profesionala erabiltzen dut, eta laguntza behar duten merkatari, ekoizle eta elkarteekin ahalik eta interakzio handiena izaten saiatzen naiz.\nBertrand – Nire kontratua justu konfinamendu egun berean hasi zen. Egoera nahiko arraroa, baina nire arduradunek lagundu naute lasaiki kudeatzen. Deskonfinamendu garai horretan, saiatzen gira etxetik lan egiten bulegoan baginen bezala.\nZein da zuretzat Euskoren balorerik garrantzitsuena: ekologia, elkartasuna edo euskararen sustengatzea?\nAmaia – Hiruak! Baina bakarra aukeratu beharko banu, elkartasuna izango zen. Gaur egungo testuinguruak erakusten digu lurralde baten ekonomia bere birika dela, eta zaindu behar dela, ez uzteko baztertzen. Lokalki kontsumitzean, gure auzoa, lagun baten ttantta, ondoko karrikako okinaren kusiaren koinata… lanarazten ditugu. Laburbilduz, gure sosa nora doan badakigu eta horrela sortzen da egiazko aberastasuna. Tokiko moneta bat erabiliz, kontsumoa lurralde hurbilera berzentratzen da eta beharrezkoa da kontsumo modu sinpleagoak eta galtzerik gabekoak erabiltzea.\nBertrand – Guztiek dute garrantzia, baina, pertsonalki, ekologiaren nozioa da niretzat indartsuena. Baina balore hori besteei lotuta da, eta euskoz kontsumitzeak denen defendatzeko aukera emaiten du; izan ere, Eusko kidetu nahi duten profesional guztiek ekintza zehatzen bidez balore horiekin bat egin behar dute, hala nola tokiko produktuen erabiltzea, beren aktibitatean euskararen presentzia, etab. Niretzat, Euskoak label papera betetzen du, eta horrek ziurtatzen dit nire balore berak partekatzen dituzten profesionalen etxeetan kontsumitzen dudala.\nRégis Eneriz\t2020-07-06T18:04:09+00:00


1b | Karrajua\nAhozko laginak lortu\nZer: Ahozko laginak internetetik batzeko ideia bat\nesteka: http://www.snapvine.com/bl/IZd_YCm0Ed23YwAwSFs39g Ahozko hizkuntza landu nahi dela, askotan entzun dut ez direla erraz topatzen ahozko hizkuntza informal eta kolokialeko laginak eta grabazioak. Badakizue, egunero inguruan entzuten den hori. Podcast-en inguruan endredatzen ideiatxo bat etorri zait. Inori zerbaitetarako balio badio-edo. Azalduko dut. Interesatzen zaidana ez da neure grabazioak edo neure ahotsa entzunaraztea (entzuten baduzue, berehala konturatuko zarete zergatik), jendearen ahozko erantzunak jasotzea eta haiekin laginak batzea baino. Hiztun desberdinen ahozko laginak jaso nahi ditut hain zuzen ere, besteak beste: Ikasleari eskaintzeko entzungai "naturalak" edo errealak\nAhots desberdinen bidez input ugariagoa emateko.\nEuskaldunen ahots "erreala" erakusteko.\nEta badira podcast zerbitzu batzuk mezuak ez ezik, erantzunak ere ahoz bidaltzeko aukera ematen dutenak. Bat aukeratu dut, Snapvine, eta podcast-audiobloga zabaldu dut. Hori lortzeko bide erraz eta eskuragarria eskaini dit Snapvine honek. Ordenagailuak mikrofonoa badauka atxikirik (gero eta ohikoagoa), ez da aparteko endredorik behar, botoi bati sakatu, grabatu eta bidali. Lau ideia hasteko: Idatzizko testu bat irakurtzea eskatu.\nEuskaraz hitz edo esakune bat nola esaten den galdetu erantzuna ahoz emateko.\nElkarrizketa bat hartuta, elkarrizketa-txanda bakoitza erantzun batean grabatu.\nArgazki bat erakutsi eta bertan ikusten denaren gainean iruzkina, deskribapena edo "zer esango zenuke?" galdetu.\nSarean dagoen zerbaiten lotura eman eta komentatzeko edo kontatzeko esan. Kasu guztietan ahozko erantzunak jasotzea interesatzen zaigu. Hizkuntz-laginen errepositorioa arin eta erraz sortu daiteke honela. Enbotatzeko aukera ere badugu: Audiobloga edo mezu bakoitza Comment | Copy This\nSnapvine hau ez da izango egiteko bide bakarra seguruenik. Ez naiz gehiagoren bila zoratu, baina boteprontoan anterakoak egiteko bi hauek etorri zaizkit gogora: Forvo. Web zerbitzu honek hizkuntza desberdinetako hitzak ahoskatuta biltzen ditu. Erabiltzaileek eurek grabatu eta bidaltzen dituzte. Hizkuntza arrotzeko hitzen ahoskera ezagutzeko pentsatuta dago, baina ikasteko ere baliagarria da. Euskara ere han dugu.\nCovcell tools. Moodle-ekin ari zaretenontzat interesgarria. Ahozko elkarreragina eta grabazioen bidalketarako modulua ari dira garatzen. Ez dakit garapena une honetan zelan dabilen, baina barruntatzen dut garatzaileetako bat ez daukagula oso urrun. ;-)\nHor duzue ideia. Tiratzen jarraitu nahi baduzue, aurrera! 2 iruzkin\nZer: Atazak 2.0 aukerekin antolatzeko saiotxoa.\nesteka: http://gentequebloguea2.blogspot.com/ Gente que bloguea bloga aurkeztu digu Iñakik. Gaztelaniaren irakaskuntzan ezaguna den Gente 2 materiala web2.0ra egokitzeko eta osatzeko saio interesgarria egin dute han. Inbidia apur bat sentituta, probatxoa egiteko kili-kilia izan dut. Gurera ekarrita zer izan liteke 2.0 ataza bat? Honelako zerbait? AEKren ataza honetatik abiatu naiz. Bertsolariak eta bertsoak Hiztegi apur bat Bertsoplaza.tv gunea aurkitu dugu internet-en. Bertsoen munduko gauza asko, elkarrizketak adibidez. Hau irakurri dugu han: Bertsolari, bertsozale, aditu, gai-jartzaile... eta bertsoarekin zerikusia dutenei egindako elkarrizketak dauzkazu hemen ikusgai, Hitzetik Hortzerak eta Bertsoplazak grabatuak. Nahi baduzu, komentario bat utzi. Bertsolaritzaren munduan oso erabiliak diren hitz batzuk azpimarratu ditugu. Seguraski gehienak ondo ezagutuko dituzu honez gero. Buelta bat emango diegu dena dela. Esaguzu zerbait bakoitzari buruz. Baina lasai, kontsultatu egin ahal duzu. Hemen dituzu pista batzuk:\nElebila.eu. Euskaraz interneten bilatzen du.\nHarluxet hiztegia. Bilatu hitzaren esanahia eta hitz horren adibideak.\nOndo da. Orain hitz bakoitzari buruz dakizuna edo ikasi duzuna iruzkinetan (komentarioetan) idatzi ahal duzu. Eta besteek idatzi dutena zuzendu eta osatu ere egin ahal duzu. Bertsolaritzari buruz gauza asko ikasiko ditugu gaur.\nEgon zara inoiz bertso-saio batean? Ez? Orain ikusiko duzu bat. Bertso-saio hau bertsoplaza.tv-tik atera dugu. Datu batzuk behar ditugu: Bertsolaria: nor da? Zer dakigu hari buruz?\nGai-jartzailea: nor da? Bertsozaleak: nortzuk dira? Nongoak?\nBertso-saioa. Non? Zergatik? Bilatu informazio hori ahal duzun lekuan, internet guztia daukazu eskura. Iruzkinetan ipini informazioa, edo osatu besteek ipintzen dutena. Gustatu? Bideo originala aurkitu baduzue galdera hau ikusiko duzue azpian: Gustatu zaizu? Eta bost izar dauzkazu baloratzeko. 1: ez, 2: tira!, 3: ondo dago, 4: oso ona, 5: ikaragarri ona. Ipini zure puntuazioa hemen behean: Bertso-saioari:\nHonelakoa izan daiteke 2.0 ataza bat? 2 iruzkin\nEntzutezkoaren ulermena lantzeko proba\nZer: Entzundako elkarrizketa bateko ideiak aplikatzen\nesteka: http://tinyurl.com/ypsyv4 Maria Paezek Experimentando con ELE blog-podcast-ean Sevillako Unibertsitateko Teresa López irakasleari ellkarrizketa egin zion duela hilabete batzuk podcastak eta entzutezkoaren ulermenaren lanketaz, eta gauza interesgarriak entzun ditudala uste dut. Hemen dauzkazue blogeko mezua eta elkarrizketa: Podcast+Clase de LE = Realidad powered by ODEO Elkarrizketa ondo ulertu badut, ulermena lantzeko ahozkotasunean fokalizatzea proposatzen du Lópezek. Podcastak erabiltzen ditu, eta, hemen erabiltzen den ereduaren antzera, horretarako hiru pausoko prozedura proposatzen du: Hotsak ezagutzea\nAbiadura normalean entzutea.\nProbatxoa egingo dugu Ikasbiletik hartutako entzungai batekin, honekin hain zuzen ere: Saltxitxa patriotikoak Pausoak: Hitzen zerrenda hau irakurri:\nerrekorra hautsi, suziriekin ospatu, ogi eta guzti, hasi aurretik, sorpresa eman, estatu batuar peto-peto, Estatu Batuak, hala da, jateko lasterketak, Connie Island, urarekin lagunduta, japoniar bat, lehiaketa patriotikoa\nHitz hauetatik entzungaian agertu direnak markatzeko entzun. Konprobatu (berriro entzun) Ulertzen ez direnak zer izan daitekeen pentsatu, hiztegian kontsultatu, interneten bilatu, ama-hizkuntzara itzuli edo ikaskideei-irakasleei galdetu.\nEntzun berriro hitzen esanahia zehazteko edo deduzitzeko.\nKontatu den istorioa eraikitzen saiatu (aukeran)\nAlbistea idatzi, kontatu, berreraiki, komentatu, istorio paraleloak egin, antzeko istorioak gogoratu eta kontatu, memoriaz ikasi eta errezitatu-imitatu....\nTira ba, galdera bi: Ondo ulertu dut elkarrizketa?\nUlermena 1. mailan lantzeko balio dezakete honelakoek? Hobetzeko modurik okurritzen zaizue?\nZer: Twitter eta halakoek eman ditzaketen aukerei buruzko gogoeta.\nWeb2.0 kontzeptua agertu denetik (eta agertu aurretik ere bai) etengabe ari dira sortzen zerbitzu berriak, komunikaziorako funtzionalitate edo formato berritzaileak ekartzen dizkigutenak. Duela hilabete batzuk azkenengo "iraultzetako" bat agertu zitzaigun, Twitter. What are you doing? galderari barra-barra hasi zen jendea erantzuten mundu guztian.\nNabigatzaile eta blogarien artean muturreko erreakzioak eragin ditu olde horrek. Entusiasmo itsutik eszeptizismo garratzerainokoak, epeltasun gutxirekin, baita Euskal Herrian berton ere.\nNi neu zuri-beltz horretan grisak ere egongo direla pentsatzea gurago izan dut, furixara horrek, beharbada, ez digu utzi ikusten derrepentean erraldoi egin zaigun arbola horren ostean. basoan, landaredi ugariagoa egon daitekeela. Eta euskara ikasteari begira aukera batzuen trazak hasi naiz ikusten.\nZer dira mikroblogak (edo)?\nTwitter sarean publikatzeko era desberdina da. Azkenengo urteotan bloga izan da izarra duda barik, baina bloga gero eta landuago eta (baten bati irakurri diodan bezala) "barrokoago" egiten dabil, hau da, ezaugarri zehatzetako testu generoa ari da bihurtzen.\nBaina blog hitza weblog hartatik datorrela, gogoratu dezagun "log" kontzeptua dagoela atzetik: gertakizunak kronologikoki jasotzen dituen fitxategia, deskribapen labur eta zehatzean, titulu barik. Twitter hau, neurri batean lehengora bueltatzeko era izan daiteke horrela ikusita.\nTwitter ez da mikroblog kategoria honetan sartu dezakegun bakarra hala ere, Twitter-en klonak gorabehera (gero eta gehiago), beste kontzeptu bat egon da urteotan ostenduta: tumbleloga, adibidea Tumblr zerbitzuan daukazue (hemen daukazue Karrajua Bi -n egin genuen aipamena, eta Joxe Aranzabalek Faroan egin zuena). Funtsean blogeatzeko edo sarean publikatzeko beste era bat: laburra, zehatza, eta sarritan egiten (ari) denarekin estu lotuta.\nTira ba! Zertan lagundu ahal digute horiek guztiak euskara ikasteko orduan? Ez daukat erantzun zehatzik, baina formatoan eta publikatzeko eran aukera batzuk barruntatzen ditut.\nTestuaren luzera eta konplexutasuna murriztu egiten dira. Hizkuntz-formak sinpleak dira, esaldi bakarreko testuak.\nPublikatzen errazak. Testuaren sinpletasunari gehitu web-en bidez edo mugikorren bidez publikatzeko aukerak.\n"Benetako" testuak dira. Zerbait esaten diogu norbaiti, fundamento gutxiago edo gehiagorekin, baina komunikazio-ekintza gertatzen da. Hizkuntza erabili egiten da.\nTestuok oso lotuta daude ekintzarekin, inguruarekin, egiten denarekin. Erabiltzen den hizkuntza estu lotuta dago errealitatearekin beraz. Batzuen arabera, hizkuntza ikastean pentsamendu eta gogoetarekin lotutakoak baino lehenago eskuratzen diren testuak dira hauek, ulergarriagoak eta sortzen errazagoak.\nTestuak idatzi eta gorde egiten dira. "Log-a" egin ahal da, bilakaera eta prozesuen ispilu izan daitezke. Une honetan testu idatziak dira nagusi, laster batean seguruenik mikropodcast-ak ere agertuko dira, eta mikrovlogak (ezetz?).\nEta zein da hizkuntza ikasteko zabaldu daitekeen bidea? Beheko mailak adibidez. Ikuspegi komunikatiboaren agerpenetik ikasle hasi berrientzako jarduera komunikatibo erreal eta aldi berean eskuragarriak topatzea izan da buruhaustetariko bat. Zelan lortu hizkuntza beheko mailetan "benetan" erabiltzea? Aurreko puntu horiek adibidez A1 edo A2 mailako (Europako markoaren arabera) ikasle batek bete ditzakeen eginkizunetara (edo atazetara) garamatzate nonbait. Ezta?\nKonplexutasun gutxiko testuak, ulertzeko nahiz sortzeko.\nEkintzarekin lotutako esanahiak, "grafikoak" eta "ikugarriak".\nEsan bezala, ez daukat ideia zehatzik. Tresna hauetaz baliatzeko bideak jorratzen hastea baino ez dut proposatu nahi, baina bide batzuk zirriborratzen saiatuko naiz.\nIkaslearen log-a: Ikasprozesua jarraitzeko tresna modura erabil daitezke tutoretzetan edo ikasleen prozesuaren ebaluaziorako. Hizkuntza ikasteko zer-noiz egin dugun apuntatuta. Edo ikasle desberdinen prozesuak konparatzeko (guk geuk edo eurek).\nHizkuntz-formak erabiliaz lantzeko. "What are you doing?" galderari euskaraz erantzuteko modu ezberdinak daude: "telebista ikusten", "ariketa egiten", "lanean", "lotan" edo "butakan etzanda" adibidez. Eduki formaletan funtzioak, nozioak, hiztegia eta forma morfosintaktiko desberdinak ditugu. Egin daitekeen bat: ohiko ekintzen zerrenda eman, eta egunean zehar egiten dutenean mikroblogean publikatzeko esan. Hau hizkuntza erabiltzeko era bideratua izan daiteke.\nProzesuak kontatzeko. Zerbait egiteko pausoak mikroblogean apuntatuta, "Zer egin du honek gaur?" galderari erantzun dakioke adibidez. Edo zerbait egiteko instrukzioak erredaktatu.\nPertsonak ezagutzu-deskribatzeko. Kontatzen denetik pertsonaren deskribapena egiten saiatu daiteke adibidez: "Hau berandu altxatzen da", edo "Arratsaldean lan egiten du" bezalakoak.\nKlaseko zer eginak eman eta haien jarraipena egiteko.Egin beharroa zein den publikatu, eta norberak egiten duenean abisua eman. Autoikaskuntza inguruneetan programazioen jarraipena egin daiteke honela. Honetarako zer eginak eta proiektuak kudeatzeko tresnak ere erabil daitezke.\nIkasleen arteko oharrak eta abisuak pasatzeko. Elkarlan eta elkarreraginerako tresna ere izan daitezke.\nBoteprontoko ideiak izan dira hauek. Ez dakit noraino-norekin-non izan daitezkeen egingarriak, baina haritik tiratzeko balio badute, ondo.\nOrdenagailua edo (eta) mugikorra.\nTwitter. Esan bezala, une honetako izarra da. Erabiltzaile kontua edukiz gero, lagun zerrenda osatu daiteke talde bateko ikasleekin adibidez. Edozelan ere, aplikazio osagarriak, mashup edo RSSaren bidez jarraitzeko aukera ematen du.\nTwitter-en klonak, mashup-ak eta aplikazio osagarriak. Etengabe ari dira agertzen. Hemen daukazue zerrenda bat. Nik Jaiku aipatuko nuke adibidez. Twitter-en funtzionalitateez gainera jario-agregatzaile edo lastermarken bilduma bezala ere erabil daiteke. Baina, ikusten duzuenez jenero ugaria dago hemen.\nTumblog-ak. Tumblr da ezagunena. Twitter-en modukoen aldean desabantaila daukate, zaila taldeak edo komunitateak osatzea, baina mezu-formato aukera gehiago eta diseinu hobea eskaintzen ditu. Aukera interesgarria izan daiteke pertsona deberdinen "twitter-en" agregatzaile edo metablog bezala erabiltzea, ikas-talde edo tutore baten ikasleena adibidez.\nAukera gehiago ere badira: sare sozial batzuetan twitter-en estiloko tresnak atondu dituzte, proiektuak eta zer eginak kudeatzeko zerbitzu kolaboratibo batzuk ere horrela erabil daitezke, edo Moodle-en egunkaria modulua... Pentsatzea da kontua.\n(Eguneraketa. Ahaztu ere egitea!). Gorka Julio Teketenek honen inguruan hausnarketa eta proposamen interesgarriak ere egin ditu, nanoformatoak, hain zuzen ere, estudiatu beharreko kontua duda barik.\nTira ba! Mikroblogeo polemiko horri atarramendua ateratzen hasteko moduak topatzeko hasierako ahalegina baino ez da izan hau guztia. Borobildu, egosi eta asko landu barik.\nDena dela, baten bati haritik tiratzen hasteko balio badio eta zerbait interesgarria pentsatu edo egiten badu, poztu egingo naiz. Bestela, "gaizki esanak barkatu...".\nZer: Azalpen baten ostean egiteko jolasa edo ataza baterako ideia\nesteka: http://karrajua.netcipia.net/xwiki/bin/view/Blog/Telebistakoproba Karrajua klonatzeko probekin tontamentean hasi nintzen eta dagoeneko ez dakit zenbat karraju dauzkadan probako lekuetan. Badakizue karrajua klonatzeko probako bloga zabaldu nuela mahatsorriak.org komunitatean eta gerora han jarraitu dudala aurkitu ditudan klonatzeko tresnak apuntatzen. (Karraju honen sarrera-orriko eskumako barran, beheko aldean, dauzkazue blog horren azkenengo mezuak).\nAzkenengo deskubrimenduetako bat Netcipia zerbitzua izan da, halako wikiblog interesgarria. Han ere probatzeko kontua zabaldu eta zerbait idaztearren duela gutxi Mahatserriko Berbalagunakoekin IruÃ±a-Veleiara egin genuen irteeratik ekarri nuen bideo batekin klaserako egin daitekeen kontu bat probarako idatzi, eta tira, igual ideiak baten bati balio diezaioke eta hona ere kopiatuko dut badaezpada. Ideia ez da nire-nirea gainera, Getxoko Egizuko dinamizatzaile Rozio eta Landerrena baino (bueltan autobusean egiteko jolasa izan zen).\nBideo hau IruÃ±a-Veleiako aztarnategira egin genuen bisitan hartu nuen. Gidaria eraman genuen, bideo-pasarte honetan hango kontu baten azalpena grabatu genuen. Kamara digital arruntarekin eginda dago. Ikasmaterialak eta dokumentuak sortzea gero eta errazagoa da bada. Honekin jolasa proposatuko dizugu, ondo ezagutzen duzun jolasa: tribiala. Ikusi bideoa lasai zenbatnahi bider, zerbait ulertzen ez baduzu galdetu irakasleari arazo barik. Dena ulertu duzunean, klasean egingo dugun tribialerako bi galdera prestatu behar dituzu.\nHitz batzuen esanahia asmatzeko modua: Harresia Aztarnategia\nIdeia sinple-sinple jarri dut hemen, adibide bat baino ez da eta zer esanik ez dago egokitzapen ugari egin daitezkeela. Bideo dibulgatibo edo dokumentalekin egin, leku batera (museoak, naturguneak,..) egiten diren bisitaldi gidatuen ostean. Tribial baterako galderak edo edozein lehiaketa-modukorako galdetegiak prestatu. Norberaren esku hori guztia. Hobetzeko edo osatzeko zerbait okurritzen bazaizue hemen azaldu dezakezue.\nZer: Diktaketak on-line lantzeko tresna batetik abiatuta egin daitekeen zerbait.\nesteka: http://ikteroak.blogsome.com/2006/09/24/netquiz-pro-diktaketak-ordenagailu-bidez/ IKTeroek Iparraldean egindako Hitzaditza esperientziatik abiatuta dikatketa lantzeko ariketak jarri dituzte euskaljakintza webgunean. Hemen azaltzen dute ariketa horiek zelan sortzen diren. Ez dugu azalpen gehiagorik emango beraz. Kontua da diktaketa forman fokalizatutako jarduera dela, puntuazioan eta ortografian gehien bat. Jarduera hori osatzeko ideiak zerrendatzen saiatuko naiz hemen. Adibidez, hona erabili duten testua: Goizeko seiak inguru ziren eta karramarroen ontzi horiak han zerraien. Pasaiako garabiek ikusmira ezin ederragoa eskaintzen zuten behelainoaren artetik. Ontzien izenei so egin zien. Pasai Donibanerako txaluparik ez zegoen artean, pabilioietako komun abandonatuetan Martak atea jo zuenean. Atea poliki ireki zen, Martaren hatz hezurtsuen kolpe leunekin bakarrik. Goiztiar aguretu zen gizaseme horietako bat, espantu aurpegiarekin esnatu zen bat-batean, lurra jergoi hartuta zuen loalditik. (Arkaitz Cano, Pasaia Blues)\nDiktaketan hotsen grafiari erreparatzen zaio gehien bat. Idazten diren hitzak zein diren ez da erreparatzen, gerora konturatu ohi gara zer hitz entzun-idatzi dugun. Neuri behintzat hala gertatu zait diktaketa egiten hasita. Ikasle baten kasuan areago, hitzak ez baititu ezagutu ere egiten. Horrela bada, egin orduko ezezagunak gerta daitezkeen hitzen aipamena-azalpena egin daiteke ahoz (hitzok idatzi gabe nahi bada). Kasu honetan adibidez: zerraien, garabia, ikusmira, behelainoa, hezurtsua, leuna, goiztiar, jergoi,... Ikaslearen mailaren eta abileziaren arabera aukeratuta noski. Espero diren hitzak aurkitzeak erraztu egiten du zer egina. Zer gertatzen ari den, zer istorio daukagun ere ez gara idatzi ahal konturatzen. Egin aurretik kasu honetan adibidez sinple-sinple situazioaren datuak eman daitezke hasi aurretik: Pasaiko portua, goizeko seiak, Marta izeneko neska bat, Pabilioi bat, gizona pabilioiaren barruan. Egin ostean, istoria ez-osoekin jarduteko ohiko jarduera batzuk proposatu daitezke: istoria osatu, amaiera asmatu, pertsonaien bizitza eta izaera asmatu hemen emandako datuetatik... Hemen ideia pare bat.Gehiago bururatzen bazaizkizue, erantzunen bidez bota ditzakezue.\nEGA eta agiriak\nBoteiloia. Zelan esaten da?\nZer: Erderazko hitzak euskaraz zelan ekarri. Hausnartu eta egin.\nesteka: http://www.erabili.com/zer_berri/galdezka/1143821533 Erabili.com-en artikulua agertu da boteloia euskaraz zelan esan behar den-eta. Erantzunak eta proposamen desberdinak egon dira gainera.\nHizkuntzari buruzko hausnarketak horrela azalerazten direnean ikasleari hiztegia nola eratzen den ikasten, ulertzen eta trebatzen lagungarria izan ahal zaio.\nAldi berean, hizkuntzaren inguruan zelako usteak, iritziak eta jarrerak dauden ezagutzen hasteko tresna izan daiteke. Eduki soziokulturala izan litekeena.\nSinpleena: irakur ataza baten ostean norberaren iritziz egokiena aukeratu eta justifikatu\nEuskaraz nola esan behar da? Ohiko galderari erantzuteko irizpide zerrenda osatzea\nErdaretatik hartu ditugun beste hitz-esakune batzuentzako ordain alternatiboak eraikitzea. Adibidez: chat, apalankea, ...Bestela erabili.com-en hizkuntza atalean badaude horrelako gehiago: entresuelo, txistorrada,... Hitz sorkuntzarako bideak edo estrategiak erabili edo aztertu ahal dira, berbarako:\nHitz elkarketa: botila-festa\nHitz zaharrak edo bazterretan gordetzen direnak: kopaleta\nEuskaran ditugun berba espresiboak: kale-zurruta\nIrudimenarekin sortzen diren figurak. (sentitzen dut baina nireak ez du orain ezer produzitzen)\nHitz bat "euskara" izateko zeintzuk baldintza bete behar dituen hausnartu. Azkenengo iruzkinak esaten duenetik abiatuta adibidez. "Euskaraz nola esaten da?" galdera horri baiezkoa erantzuteko bete beharrekoa. Edo bestela honako hausnarketa proposatu: "Boteloia hitza zure ustez euskara da? Zergatik?"\nHau ez dator bat planteatu diren helburuekin, baina tentazioa hor dagoenez, azken baten boteloiaz berba egitea dago, dena dela berba egiteko motiboa emateko hau baino irakurgai egokiagoak egon daitezke: del.icio.us-en topa daitezke batzuk.\nIdeia sortatxua da hau. Ideiok garatu eta konbinatu egin ahal dira. Gehitu iruzkin berria\nNet Hurbil: Hegaldi merkeak klima aldaketa hobeki ospatzeko\nZer: Hegaldi merkeen ondorio ekologikoei buruzko artikulu interesgarria. Irakurtzen duguna eguneroko berriketara zelan eroan\nesteka: http://tinyurl.com/hf7ut Aurreko baten ere Pello Zubiriak ARGIAn daukan sekzio hau aipatu dut. Ez da ARGIAko deigarriena, baina irakurtzen hasita beste inon topatzen zailak diren kontuak aurkitzen dira, eta gainera zer esana eman dezaketenak.\n2036. zenbakian agertu den honekin saiatuko naiz artikulutik zer esanera bidea egiten. Azken baten horixe izaten da aldizkari, egunkari eta gainerako agerkarietan irakurtzen dugunaren funtzzioetako bat, gure pentsakera, gure iritzia eta ondorioz, gure diskurtsoa berregituratzea.\nArtikuluko pasarte batzuekin irakurriko duguna asmatzen saiatu gaitezke aurretik.\n"Ohartu naiz berde bizitzeko nire ahalegin guztiekin birziklatu, etxea isolatu, ez erosi 4x4 erraldoi horietako bat lortutakoa airez egindako bidaia bakar batek alferrikako bihurtzen zuela" ...emakume batek esan dio kazetariari ezin zuela soportatu hegazkinek zenbat energia xurgatzen duten jakin eta berdin segitzea Europatik Australiara joan-etorria hegazkinez egiten duen pertsona batek horretan erretzen du urte osoan hiru autok gastatzen duten adina gasolina Loiuko aireportuak bizi duen loraldiak -eta Forondakoak izango omen duenak berdintsu- jadanik sortzen duen kutsadura handitzeak zertan utziko ote ditu aurrezte horiek? Beste herritar batzuek, ordea, nahiago dute argi eta garbi uko egitea hegazkina usatzeari. Ondoren galderoi erantzuten saiatu gaitezke:\nIrakurri dugun artikuluaren amaieran zer esango dela uste duzu? Irakur ezazu. Horrela izan da?\nZerrendatu horren alde ematen dituen arrazoiak.\nIrakurri dugunaz hausnartu eta beste komunikazio-jarduera batera zelan eraman pentsatzen jarriko gara: Konbentzitu zaitu? Irakurri aurretik bezala pentsatzen duzu?\nKlasea amaitu da, eta berriketan zabiltza baten batekin, zelan amaituko zenuke esaldi hau?\n“Ba, gaur klasean artikulu bat irakurri dugu, eta artikuluak kontatzen du zelan......................................”\nHau irakurrita zer esango zenuke orain berriketan hau entzungo bazenu:\n“Gaur egun ez du merezi kotxea edo trena hartzea, hegazkina ia merkeago irteten zaizu”\nAurreko hori esan duena kontatu duzunarekin ados ez balego, edo serio hartuko ez balu, testuan irakurri duzunetik zertzuk erabiliko zenituzke? Prestatu hemen argudio eta adibideen zerrenda\nZelan botako zenuke ezagun batekin berbetan? Pentsatu, esan eta gero ahalik eta literalen idazten saiatu\nEuropa barruko hegaldietan dabiltzan bidaiariek trenez doazenen zortzi halako gastatzen dute\nBadakizu hemendik Londresera abioak gastatzen duela zortzi trenek gastatzen dutena? Ibilbide berdina egiteko gainera. kutsadura hori guztia atmosferan oso goian geratzen da eta askoz kaltegarriagoa da lur azalean sortzen dena baino Gogoeta\nUlertzen duguna ez da irakurtzen duguna soilik. Honako artikuluok zer pentsatua ere ematen dute (eta pentsatu eragitekoak dira izatez), beraz, horri tiratzen saiatuko gara:\nHau irakurrita burura etorri zaizkizun ideiak apuntatu hemen. Artikuluan bota direnak ez, zeuri okurritu zaizkizunak baino:\nZure gogoeta horiekin zer eta nola esango zenuke?\nLagun artean berriketan, zer komentario egingo zenuke?\nInkesta baten ekologiari edo bidaiei buruz zer pentsatzen duzun galdetuko balizute?\nNola beteko zenuke honako taula bat?\nZer komentario egingo zenuke aipatu diren gauza hauen gainean:\nBristoleko emakumeak dioena\nEtxeko isolamendua hobetuz gero aurreztuko litzatekeena\nBidaia agentziak egin duena\nAtxekimenduak eta konpromisoak antolatzen dabiltzanak


Lazarragako muralak, biziberritzeko bidean - Lautada - Alea.eus\nLazarragako muralak, biziberritzeko bidean\nEstitxu Ugarte Lz. de Arkaute 2021-04-05 12:00\n'Magdalena penitente' izeneko horma-margoa berreskuratu du Arabako Foru Aldundiak. afa\n'Magdalena penitente' izeneko XVI. mendeko horma-pintura Zalduondoko jauregian ikus daiteke azarotik. Zaharberrikuntza Zerbitzuak mural hori aukeratu du gainerako margoetan esku hartzen hasteko. Prozesu luzea izango da obra guztia berreskuratzeko.\n1575 eta 1580 bitartean, Zalduondoko Lazarraga Jauregiko galeriaren hormak eta eskailera Errenazimentuko horma-pinturekin margotu zituzten. Ustez, Diego de Zegama pintorearen obra dira, Munainen pintoreen lantegi bat antolatu zuen artista gipuzkoarrarenak. Horietan Lazarraga eta Santa Cruz jauntxoen armarriak jasotzen dira, Biblia eta Genesiaren irudiekin batera. Eszenak landaretzaz eta mota askotako animaliez inguratuta daude, hala nola elefanteak, katuak, erbiak, hegaztiak, eta adarbakar baten moduko animalia fantastikoak ere.\nGuztira, ehun metro koadroko eremua okupatzen zuten horma-irudiek, harik eta aurreko mendeko 80ko hamarkadan, jauregia zaharberritzean, paretatik kendu eta paneletara eraman zituzten arte. Egindako esku-hartzea oso erasokorra izan zen horma-pinturekin, eta euskarri berri batera eraman zirenean ere oso modu desegokian lehengoratu zituzten.\nZoritxarrekoa izan zen, halaber, pinturen kokapen berria, bai testuingurutik kanpo utzi zutelako muralen multzoa, bai jendearengandik hurbilegi eta toki desegokietan kokatu zituztelako.\nLehen murala berreskuratu dute\nHartara, Arabako Foru Aldundiaren Zaharberritze Zerbitzuak Lazarragako horma-irudien multzoaren inguruko jarduera plan bat abian jarri zuen 2019. urtean, eta azaroan aurkeztu dute lan mardularen lehen emaitza: Magdalena penitente izeneko murala lehengoratu eta Lazarragako bere jatorrizko tokira itzuli dute. Gainera, pintura hori erabili dute multzoaren gainerako pinturetan esku hartzeko jarraibideak ikertzeko. Bestalde, eraikinaren edukien musealizazioa egin dute, eta horma-pinturak jatorrian egon ziren modu bertsuan kokatuko dituzte.\nLazarragakoa XVI. mendeko pintura-multzo bakarra da Araban jauregi batean aurkitu daitekeena. Teknikari dagokionez ere berezia da, zatirik orokorrena horma oraindik hezea zegoenean egin zuten, eta xehetasunak, berriz, horma lehorraren gainean. Beraz, pintura horiek "sasifreskoak" direla esan daiteke.\nKultura Lautada Zalduondo


IKUSI – Digitalización en la era del Industrial Internet of Things(IIoT) – Red de Parques de Euskadi\nIKUSI – Digitalización en la era del Industrial Internet of Things(IIoT)\nEkitaldia hasteko: 2 Hilabete, 2 egun\n2020/10/08 – 2020/10/08\nTOP Enpresa Topaketak\n(2020/10/08 – 2020/10/08)\nIkusi enpresa, Velatia Taldekoa, espezialista da integrazio- ingeniaritza- eta garapen teknologikoko zerbitzuetan, negozioak eraldatzeko. Gure bezeroekin batera lan egiten dugu, haien negozioaren berezitasunak ulertzeko, eta, hortik abiatuta, negozioak aurrera egitea lortzeko, teknologiaren ahalmen guztia erabiliz.\nIkusi enpresak industria-prozesuetako datuak eskuratu, bildu eta analizatzeko zerbitzuak eskaintzen ditu, hainbat helbururekin: negozioak eraginkorrago egitea eta eraldatzea.\nnTeknologia horren oinarri dira malgutasuna, arintasuna eta aurre-hartzea, eta, horren eraginez, lehiatzeko abantailak dituzte enpresek eta erakundeek, beren etorkizuna planifikatuz.\nMexikon, Espainian, Kolonbian,Txilen, Arabiar Emirerri Batuetan, Australian eta Frantzian gaude, eta 700 langile oso kualifikatu ditugu. Hori horrela, Ikusi enpresan erraza bihurtzen dugu konplexua dena.\nTOP honetan hartuko du parte Agustin Zubillagak, Orkestrako Ekonomia Digitaleko Laborategiko zuzendariak. ?Ekonomia eta gizarte digitalak Euskadin? izeneko azterketa aurkeztuko du, Euskadiko enpresetako heldutasun digitalaren eta digitalizazioaren mailari buruzko azterketa.\nNegozioen garapena sustatzen dugu eraldaketa digitalaren bidez.n\nAdituak dira teknologia aurreratuetan oinarrituriko balio erantsi handiko zerbitzuetan eta soluzio digitaletan. Teknologia horiek, aurre-hartzearen bidez, eraginkortasun operatiboa, diru-sarrerak eta erabiltzaileen esperientzia areagotzen dituzte, eta beren bezeroen beharrak hartzen dituzte aintzat disrupzio digitalaren agertoki berrian.\nHainbat sektoretan negozioari aplikaturiko ezagupen teknologiko sakonaren bidez, soluzioak proposatzen ditugu, enpresen hobekuntza, optimizazioa eta eraldaketa digitala batuz.\nSektore guztietan gertatzen ari den eraldaketa digitalean hartzen dugu parte, eraginkortasun operatiboa, diru-sarrerak eta erabiltzaileen esperientzia hobetzera bideraturiko negozio-aplikazio espezializatuekin.\nGure soluzioak eta aplikazioak daude hainbat sektoretan: aireportuak, hiriak, smart grid edo osasuna, balioa emanez, bereziki, lau negozio-esparrutan: Segurtasuna, Eragiketak, Merkataritza eta Eraldaketa Digitalaren Bulegoa.\nDigitalizazioaren egoera euskal enpresa. Agustin Zubillaga (Orkestra).\nIkusi eta enpresen digitalizazioa: balio-proposamena eta soluzioak.


'Motxo' txerria, krisiari aurre eginez eta egitarauari eutsiz dator\nMaider Arregi 2010-12-11 14:42 Kultura Arrasate\nAbenduaren 22an, Santamas egunean, baserritar jantzita kalera irteteko deia egin du Udalak, Santamas Komisiñuak eta herriko hainbat kultura taldek, elkarrekin. Azpimarratu gura izan dute, egitaraua "herritar guztiendako eginda dagoela eta jaiak herriarekin eta herriarendako egin dituztela". Hala, elkarlanean, krisiari aurre egin eta Krixis txerria gogoan dutela, iazko egitaraua mantentzea lortu dute. Motxo txerriarekin batera, aurkeztu dute aurtengo egitarau oparoa eta zabala. Hemen Santamasetako egitarau osoa.\nInprobisazioa eta sentimendua txaloz eta takoikadez bustita atzo, La Pulga taldearen eskutik\nJokin Bereziartua 2010-12-10 18:34 Kultura Arrasate\nKooltur osteguna inoiz baino anitzagoa izan zen atzo. Flamenkoa izan zen protagonista gaztetxean, eta argi geratu zen flamenkoak badituela zaleak gurean. Izan ere, 100 lagun elkartu ziren La Pulga eta konpainiaren saioa ikusteko. Eguena izanda ez dago batere txarto.\nGabonak direla-eta agenda lepo beteta du Arrasate Musikalek\nJokin Bereziartua 2010-12-10 18:14 Kultura Arrasate\nArrasate Musikalek hainbat kontzertu eskainiko ditu datozen egunetan. Datorren asten hiru kontzertu eskainiko dituzte eta abenduaren 31n Gabonzaharreko emanaldia eskainiko dute Amaia antzokian (13:00). Urteroko kontzertu bereziaren aurretik kalejira egingo dute herriko kaleetan zehar.\n'Olentzero & Co!' musikalaren estreinaldia zapatuan Amaia antzokian\nArritxu Barruso 2010-12-10 16:39 Kultura Arrasate Bergara Debagoiena\nOihan Vega bergararrak zuzendutako Olentzero & Co! pop-rock musikala estreinatuko dute zapatuan Arrasateko Amaia antzokian. Asteburuan hiru emanaldi egingo dituzte aste bukaeran; zapatuan 17:00etan eta 19:30ean eta domekan 17:00etan. Sarrerak www.kutxa.net webgunean eskuratu daitezke, baina oso sarrera gutxi gelditzen dira hiru emanaldietarako ere.\nAtom Rhumba izango da Danbakako finaleko talde gonbidatua\nMaider Arregi 2010-12-10 13:45 Kultura Debagoiena Elgeta\nAtom Rhumba rock-and-roll taldeak Gargantuan Melee azken lana zuzenean aurkeztuko digu Danbakako laugarren edizioko finalean. Urtarrilaren 14an izango da Danbakako finala eta sarrerak dagoeneko salgai dituzue.\nAitziber Aranburuzabala 2010-12-10 11:59 Kultura Arrasate\nAbenduaren 15a baino lehen eman behar da izena erakusleiho lehiaketan\nUbane Madera 2010-12-09 17:19 Kultura Arrasate\nErakusleiho lehiaketa abenduaren 16tik aurrera abiaraziko dute, abenduaren 21era arte; izan ere, sari-banaketa Santamas bezperan, abenduaren 21ean egingo dute, arratsaldeko seietan.\nUsoa Agirre 2010-12-09 16:55 Kultura Arrasate GAURKOAK None\nDurangoko Azokako balorazioa\nUsoa Agirre 2010-12-09 16:51 Kultura Debagoiena GAURKOAK None\nNerea Mujika, Gerediagako presidentea, Jon Irazabal Durangoko Azokako zuzendaria eta Gotzon Barandiaran Ahotseneako arduradunak egin dute balorazioa. Irazabalek azaldu du, domekan eta astelehenean izan dituela bisitari gehien azokak. Salmentari dagokionez, ez dute daturik eman nahi izan, baina, saltzaileak oso gustura daudela azaldu dute eta iragarpenak gainditu egin direla.Gainera,Gerediagako arduradunak, Nerea Mujikak, Ahotsenea azokako arnasa izan dela azpimarratu nahi izan du.\nDena gertu Aitzorock jaialdirako\nMirian Biteri 2010-12-09 13:40 Kultura Eskoriatza\nEgun bi baino ez dira falta urteko kontzerturako. Aitzorrotz kultura elkarteak antolatuta, puntako musika taldeak batuko dira bihar, Eskoriatzako kiroldegian. Hain justu ere, Gatibu, Zea Mays, Amaiur eta Pastors of Muppet taldeak emango dute kontzertua. Ate irekiera 20:30ean izango da, eta musika emanaldiak 21:30ean hasiko dira. Sarrerak leihatilan erosi ahalko dira, 16 eurotan.\n'Gaztetxokeroek' ez zuten hutsik egin Durangoko azokan\nJokin Bereziartua 2010-12-09 13:19 Kultura Arrasate\nGazte txokoetako gaztetxoek ere bat egin zuten Durangoko euskal liburu eta disko azokarekin. 16 gazte joan ziren euskal kulturaren festara eta egun osoa pasa zuten bertan. Jakinarazi dutenez, gazte txokoetarako materiala erosi, euskal pertsonaia famatu batzuekin argazkiak egin eta primeran pasa zuten.\nAhotsenea Durangoko Azokako "arnasa" izan da\nMaider Arregi 2010-12-08 20:36 Kultura Debagoiena\nLarraitz Zeberio 2010-12-08 00:05 Kultura Arrasate Debagoiena\nGaliziako kultur Gal-ekoak gustura Durangoko Azokako harrera ikusita\nMaider Arregi 2010-12-07 20:59 Kultura\nDurangoko Azokako laugarren egunean, Galizia izan da protagonistetako bat. Kultur Gal azoka egin dute aurten hirugarrenez eta Durangoko Azokatik ideiak hartu dituztela kontatu digute ordezkariek. "Ahotsenea eta haur literatura aretoak bisitasuna eta aberasgarritasuna ematen dio azokari", azaldu digute.\nGogoratu bihar azokaren azken eguna izango dela eta Azoka Telebistaren bitartez zuzenean jarraitzeko aukera izango duzuela.\nArzuaga eta Arlanzonen funtsak laster 'guregipuzkoa.net' atarian jarriko dituzte\nMireia Bikuña 2010-12-07 13:00 Kultura Oñati\nUrte bukaerarako jarriko dituzte ikusgai eta erabilgarri Andres Arlanzonen eta Miguel Angel Arzuagaren argazki funtsak www.guregipuzkoa.net atarian. Guztira, 16.000 argazki digitalizatu eta katalogatuko dituzte. Egun udal artxiboan dauden argazkiak guztiondako eskuragarri egongo dira aurrerantzean.\n‹‹ Aurrekoak 1 2 3 4 ... 631 632 633 634 635 636 637 638 ... 644 645 646 647 Hurrengoak ››


eka-04 Anpolai gerezien ardo-gozokia - Ase eta Gose\neka-04 Anpolai gerezien ardo-gozokia\nJatetxe garestiaren gaitzak\n– telefonoz eskatzen den pizza\n– gazteen analfabetismoa (alor horretan)\n– langileen egokipen luzeak\n– prezioen neurrigabeko jaitsiera\n– janekin hartzen diren edariak\n– lehengaien kostu izugarriak\n– zerga altuak\n– telebistako partiduak…\nEkonomiaren beherakada honekin batera, azkenean, tenedore askodun jatetxeari iritsi zaio gorriak ikusteko unea (Donostian, esate baterako, etxalde bakar batean goi-goi mailako hiru jatetxe itxi dira: Nicolasa, Panier Fleuri, Urepel). Lehendik ere jaitsialdia nabaria zen, nabarmena, baina salbatu egiten ziren puntta-punttako ezagun horiek: errezetak honelako edo halako komunikabidean, atzerrirako bidaia ofizialak, gure Herrirako agintarien bisitaldietako oturuntzak, kirolari ekipoetako sukaldaritza-ardurak, doako eta zerbaiten trukeko propaganda eta publizitatea, urtean hainbat hilabetez ixtea, e.a.\nOrain, ordea, jatetxe prestuenenak egin du. Nagusiak eta jabeak hortxe elkartu dira, ea zein mikrobio edo makrobio den porrot horien errudun. Arazo nagusi guztietan bezala, kulpante ez zen faktore bakarra, lagun mordoa baizik, denek batera edo txandaka eraso egiten diotelako negozioari.\nHona, ikerlariek diotenez, gaitza osatzen duten horiek:\nZergen altua aipatzen dute enpresariek, lehen mailan. Dirulaguntzarik eman ordez, Administrazioek “zigortu” egiten omen dituzte horrelako jatetxeak. BEZ, PFEZ, luxu-zergak eta beste hamaika. Hortaz aparte, zeinahi artikulu (janak, edariak, garbikariak, baxera, e.a.) bere zerga eta guzti dator. Jatetxeak, fakturan, ehunekoak kargatu behar direnez, berez biziak diren prezioak neurriz kanpora doazkie.\nTelebista gertatu zaie merkatari hauei lehiakide gogorra, latza: futbolaren (tenis, saskibaloi, pilota eta abarren) arrakasta, batetik, eta astearte, asteazken, ostegun eta larunbat ilunabarrean, gutxienez, partidu interesgarriren bat emititzen dela, bestetik. Lehenago, etxeko diru-xorroa gizonezkoak soilik zeukan eta berari bakarrik gustatzen zitzaion futbola.\nMatxismoa erdi-gainditzen hasiak garen honetan, emakumeari ere sartu zaio futbolarentzako zaletasuna, erosteko ahalmenarekin batera, akaso. Aitzakia ederra, dena den, dendan zerbait erosi eta nork bere edo besteren etxean, elkartean edo beste nonbait goxo-goxo (merke-merke) afaltzeko, lagunartean. Futbolik gabe, beraz, astelehen, ostiral eta igandea. Baina asteko lehen eguna ez da afaltzera irteteko aproposa eta jai gauean kaleratzeko ohitura aspaldi galdu zen gure artean. Egun bakarra, beraz, etxez kanpo ongi afaltzeko. Eta telebistari kobratzen zaizkion zergak ez dizkiete itzultzen jatetxeei.\nEtxetik mugitu gabe, telefonoa hartu eta, doxena eurogatik, kilo bat irin ekarriko dizu motozaleak, bere kondar-azeituna, tomate industrial eta gazta artifizialaz apainduta. Hori jan, uneko goseak ezkutatu, eta aurrera. Edo, ogi tartean gantz, gizen, koipe, kartilago eta gihar-haragiz osaturiko hanburgesa irents dezakezu, bere patata, kola apardun, maionesa mineral eta katxupekin, hamar euro. Aukera, aukera! Karbohidratoak garesti, baina jana merke. Tartean espagetiak, arrozak, letxugako sandwichak, gailletak, azukrea besterik ez duten (eta menpekotasuna sortzen dizuten) edari “unibertsalak”, eta tira.\nHau da, monotono, kulturaren suntsitzaile, garesti, gastronomiaz kontrako, osasunaren kalterako, etc., etc. Nekez ikasiko du jaten, gaztarotik hasita, honela elikatzen den gizakiak. Jatea, premia, bizibide eta errito kolektibo izatetik, norberak bakarrik eta paretari begira ezinbestez bete beharreko liturgia bihurtu da. Kontua zer da, elkarrekin jatea ala ongi jatea? Hori ere jokaera manikeistara murriztu behar ote dugu?\nZergatik ez bazterrean utzi, behingoz, enpresa multiestatal horiek sartu nahi dizkiguten sekretudun pizzak, lukainka misteriotsuak, hanburgesa aitortuezinak… eta sukaldaritzan geronek ikasi? Gezagoak izango al dira guk zuritu, ebaki eta frijitutako patatak? Garestiagoak ote? Susmagarria izango al da betiko harakinari erositako okelaz egin dugun hanburgesa? Zenbat kostatzen da hanburgesa edo lukainka bat egin eta ogi tartean jartzea? Zortzi minutu? Guk bertoko bertsolariak, bertoko hanburgesa eta eskultore euskaldunak, bertako ardo, opil, gazta eta arrainak lehenetsiko ditugu. Geu ere unibertsalak baikara.\nEgokipen laboralen kostu handia da modan jarritako beste arrazoia, bezero falta esplikatzeko. Langileak kaleratzea garestia omen, langile berriak hartzea garesti, kategoriaz aldatzea arriskutsu. Eta horrek burmuin eta zigalatxoez osaturiko endibi entsalada baten prezioa berrogei euroraino erakartzen du, nonbait, botila bat irekitzeak batetik hamabostera garestitzen duen bezala .\nAzken motiboa aitzakiatu dute prezioen jaitsiera, hau da, beste jatetxe batzuek faktura erdira-edo merketu dutela, bezeroak inguratzeko. Hemen ere, zirkulu biziotsu edo bertutetsuak, hau da, zenbat eta bezero gehiago orduan eta tarte malguagoak; malgutasun horri esker jendeari gehiago eskain dakioke prezio berean, etab. Beharbada, jan bakarrik ez, luxu kontzeptua sartu zaigu hor barrenean: osotasuna dastatu behar dugu: janaria, edaria, ehunderia, baxera, altzariak, arkitektura, musika, giroa, paisaia… Denetan, doanekorik ez. Beste norbaitek, bitartean, jate goxoa besterik ez du eskaintzen, modu-moduan.\nGuk, bederen, beste arrazoi pare bat erantsiko genioke zerrendari: batetik, Euskal Herriko (industriaren gainbehera eta guzti) jatetxe-dentsitatea Montecarlon ere ez dago. Jatetxea jarri bakarrik, ez: egundokoa muntatu behar dugu, inguruetan beste hamaika lehiakide baitaude. Eta bi: “ospe soziala”, hau da, arropan edo kotxean gastatutakoa ikusi egiten zaizu, jandakoan egindako inbertsioak ez.\n04. ekaina 2014 by edortagirre


Kalteberatasun eta aniztasunaren diagnostikoa egin dute Zumarragan - Goierriko Hitza : Goierriko Hitza\nKalteberatasun eta aniztasunaren diagnostikoa egin dute Zumarragan\nZumarragako Udalak, EHUko Parte Hartuz ikerketa taldearekin batera, aniztasunaren eta kalteberatasunaren diagnostikoa egin du. Egitasmo honen helburua bizilagun ahulenen bizitza kalitatea hobetzea eta herri kohesionatu eta integratzaileagoa lortzea da. Diagnostikoa\nZumarragako Udalak, EHUko Parte Hartuz ikerketa taldearekin batera, aniztasunaren eta kalteberatasunaren diagnostikoa egin du. Egitasmo honen helburua bizilagun ahulenen bizitza kalitatea hobetzea eta herri kohesionatu eta integratzaileagoa lortzea da. Diagnostikoa egiteko, 37 bizilagunei elkarrizketak egin dizkiete. Beste 25ek tailerretan parte hartu dute. Aurkezpen ekitaldian Mikel Serrano alkatea eta Parte Hartuz taldeko Igor Ahedo egon ziren, eta biek elkarrizketa eta tailerretan parte hartu duten bizilagunei eskerrak eman zizkieten. Ahulenen zerrenda Diagnostikoaren arabera, zumarragar ahulenak herrigunetik kanpo, bakarrik eta zailtasun ekonomikoekin bizi diren adinekoak, etorkin homosexualak, haurrak dituzten emakume musulmanak, menpekotasuna duten pertsonen zaintzaileak, mugikortasun murriztua duten pertsonak, epe luzeko langabetuak eta langabezian dauden gazteak dira. Parte Hartuz taldeko teknikariek horiekin guztiekin hitz egin dute. Elkarrizketatuen ustez, industriaren gainbeherak lan baldintzak okertzea ekarri du eta horrek ziurgabetasuna sortu du. Ziurgabetasun hori dela eta, ahulenak beraien artean borrokatzen ari dira lanpostuak eta gizarte laguntzak lortzeko. Hori dela eta, Parte Hartuz-en txostenean enpatia lantzea aholkatzen da. Ahulenek ez dute itxaropenik. 40-50 urteko gizon langabetuek, zaintzaileek eta emakume musulmanek frustrazioa sentitzen dute; bertan senitartekorik ez duten etorkinek, adimen eta mugikortasun urritasuna dutenek, zaintzaileek eta adinekoek, berriz, bakardadea; gazteek eta etorkinek aurreiritzien biktimak direla sentitzen dute, eta emakumeek aukera berdintasun eza. Horri guztiari aurre egiteko, txostenean parte hartze prozesu bat martxan jartzea proposatzen da. Instituzioek, elkarteek eta herritarrek denok elkar zaintzeko ekintzak diseinatzea gomendatzen da. Helburua ahulenek frustrazioa, bakardadea eta itxaropen falta sentitzeari eta aurreiritzien eta berdintasun faltaren biktima izateari uztea da.


Córtate el pelo - Agenda - Kultura Zuzendaritza Nagusia - Vianako Printzea Erakundea\n2017ko martxoaren 23a, osteguna - 20.00etan\nPrezioa: 1.00 €\nBaxu elektroniko zahar baten eskutik 60. hamarkadako esnatze rockeroaren istorioren protagonista batzuen joan eta etorria kontatzen duen istorioa aurkitzen da lan honetan.\nBilakaera musikala ez da protagonista bakarra. Gizarte tradizional batean gertatutako aldaketak ere lan honen gakoen artean aurkitzen dira. Horrela, dena harremanetan dago eta talde musikaletan, festibaletan, zuzeneko musika aurkezten zuten lokaletan edo irrati saioei gizarte itoak edo ito politikoak adi berean gertatzen dira.\nZuzendaritza eta gidoia: Marino Goñi Oloriz\nKo-zuzendaritza, grabaketa, edizioa, postprodukzioa: Xabier Unanua\n2. kamara : Mikel Morrás\nZuzeneko soinua : Jorge Cordón\nIraupena : 90 min.


Ohiko ingurumen inpaktuaren ebaluazioa - gipuzkoaingurumena\nOhiko ingurumen inpaktuaren ebaluazioa/\nOhiko ingurumen-inpaktuaren ebaluazioa bete behar dute jarraian adierazitako proiektuek:\n21/2013 Legeak, abenduaren 9koak, ingurumen-ebaluazioari buruzkoak, I. eranskinean aipatutako proiektuak, baita zatikatuta aurkeztutako proiektuek ere, bakoitzaren magnitudeak eta dimentsioak metatuz gero I. eranskin horretako atalaseetara iristen badira.\n21/2013 Legearen I. edo II. Eranskinean jasotako proiektu baten ezaugarrien edozein aldaketa, aldaketa horrek berez betetzen baditu I. eranskinean ezarritako atalaseak.\n3/1998 Legeak, otsailaren 27koak, Euskal Herriko ingurugiroa babesteari buruzkoak, I.B eranskinean aipatzen dituen proiektuak.\nProiektuen ohiko IIE prozedura [pdf]\nProiektuen ohiko ingurumen-inpaktuaren ebaluazioaren prozedura.\nDagokion organo substantiboaren aldetik Gipuzkoako Foru Aldundian onarpena edo baimena jasoko duten proiektuek, ohiko ingurumen-inpaktuaren ebaluazioa honako tramiteek osatuko dute\nIngurumen eta Obra Hidraulikoetako Departamentuak, aurretik erasandako herri-administrazioei eta publiko interesdunari kontsulta eginda eta publiko orokorrari eskura jarrita 30 lanegunetan, ingurumen-inpaktuaren azterketaren irismeneko agiria prestatuko du gehienez ere hiru hilabeteko epean. Agiria erakunde edo pertsona sustatzaileari bidaliko dio, baita organo substantiboari ere bai.\nJendaurreko informazioaren tramitea. Proiektua baimentzeko edo gauzatzeko aplikatzekoa den prozeduraren barruan, ingurumen-inpaktuaren azterketa eta proiektua jendaurrean ikusgai jarri behar da, 30 egunetik beherakoa izango ez den epe batez, eta aldez aurretik Gipuzkoako Aldizkari Ofizialean eta bere egoitza elektronikoa iragarrita.\nErasandako herri-administrazioei eta publiko interesdunari kontsulta egiteko tramitea. Organo substantiboak nahitaezko txostenak eskatu behar dizkie honako arloetan eskumenak dituzten organoei: ingurumena, kultur ondarea, jabari publiko hidraulikoa eta itsaso eta lehorraren arteko jabari publikoa –hiru horiei dagokienez, bidezko denean soilik–. Tramite honek gehienez ere 30 eguneko iraupena izango du, eta ingurumen-inpaktuaren azterketa eta espedientean jasotako informazio esanguratsu oro helarazi beharko da.\nOrgano substantiboak egiaztatu egingo du aurkeztutako dokumentazioaren egokitasuna, eta Ingurumen eta Obra Hidraulikoetako Departamentura bidaliko du. Departamentuak, jaso duen egunetik aurrera zenbatzen hasita 20 laneguneko epean, ezestea erabaki ahal izango du, honako arrazoiren bat emanda: ingurumen-arrazoiengatik bideragarritasun eza, ingurumen-inpaktuaren azterketaren kalitate nahiko eza, eta azkenik, lehendik ere ezetsi izana edo ezezko ingurumen-adierazpena eman izana funtsean aurkeztutakoaren parekoa den proiektu bati dagokionez.\nIngurumen eta Obra Hidraulikoetako Dokumentuak, ingurumen-inpaktuaren espedientearen analisi teknikoa egin ondoren, ingurumen-inpaktuaren adierazpena idatziko du, gehienez lau hilabeteko epean, ingurumen-inpaktuaren espediente osoa jaso duen egunetik aurrera. Epe hori beste bi hilabetez luzatzeko aukera egongo da, behar bezala arrazoitutako arrazoi justifikatuak badaude.\nIngurumen-inpaktuaren adierazpena nahitaezko txosten bat da, eta bertan ezarriko da ingurumenean lituzkeen ondorioetarako plana gauzatzea bidezkoa den ala ez, eta baiezkoa balitz, zer-nolako baldintzetan garatu daitekeen, eta zer neurri zuzentzaile eta konpentsatzaile hartu behar dituen. Adierazpena Gipuzkoako Aldizkari Ofizialean argitaratu behar da, eta honako webgunean argitaratzeko aukera ere egongo da\nProiektuaren definizioa, ezaugarraik eta kokapena.\nAintzat hartutako aukerak nagusiak, eta haietako bakoitzak izan ditzakeen inpaktuen azterketa.


Nola jakin zure mugikorra Blueborne-ren aurrean zaurgarria den Androidea\nZiur asko entzun duzula azken egunotan Android milioika terminalek eragiten duten ahultasunaizenarekin ezagutzen den ahultasuna Blueborne gure Android-en Bluetooth konektagarritasuna aprobetxatuko luke gure gailura sartzeko eta kontrolpean hartzeko nahierara egin eta desegiteko, gure datu preziatuak lapurtuz, hala nola mezu elektronikoak, kontaktuak, dokumentuak eta baita gure argazki pribatuak ere.\nBeno, hurrengo sarrera nire sorkuntza bideoarekin batera, Bluetooth konexioa aprobetxatzen duen Android malware honi buruz hitz egingo dut gure Android terminalak kutsatzeko. Hain gauza garrantzitsuei buruz hitz egin nola jakin zure mugikorra Blueborne-ren aurrean zaurgarria den, lehen begiratuan dirudien bezain arriskutsua bada eta Androiderako malware arriskutsu honetatik salbuesteko zenbait aholku baliagarri, hori ezagutzen badugu eta nola funtzionatzen duen ez dirudi bezain arriskutsua. Beraz, oso garrantzitsua da Android komunitate osoaren onerako bideo argitalpena Android sistema eragilea erabiltzen duten zure kontaktu guztiekin partekatzea.\n1 Nola jakin zure mugikorra Blueborne-ren aurrean zaurgarria den\n2 Deskargatu Blueborne Scanner doan Google Play dendatik\n3 Baina Blueborne hau margotzen duten bezain arriskutsua al da?\n3.1 Blueborne-tik salbu egoteko aholkuak:\nZure mugikorra Blueborne-ren aurrean zaurgarria den jakiteko ez dugu aplikaziorik edo horrelakorik beharko, joan gure Android terminalaren ezarpenetara eta Gailuaren edo softwarearen informazioari buruz egiaztatu Android segurtasun adabakiaren azken eguneratzearen data.\nAdabaki hau 2017ko iraila baino lehen eguneratzen bada, zure terminalak Blueborne-ren aurrean zaurgarria izango da, ziur ez gaude horren aurrean zaurgarria zarenik.\nNahiago baduzu, bideoan erakusten dizudan aplikazioa deskargatu dezakezu, izenarekin BlueBorne eskanerra Automatikoki egiaztatuko du, lehenik eta behin, zure Android terminalak Blueborne-ren aurrean zaurgarria den eta, ondoren, aukera emango dizu egin eskaner orokorra zure Bluetooth irratiaren barruan dauden terminal guztiak egiaztatzeko eta esango dizute zein diren Blueborne-ren aurrean zaurgarriak diren.\nDeskargatu Blueborne Scanner doan Google Play dendatik\nBaina Blueborne hau margotzen duten bezain arriskutsua al da?\nNola erakusten dizut mezu honen hasieran utzi dizudan bideoan, malware hau ez da hain arriskutsua zertaz ari garen jakin eta segurtasun neurri txiki batzuk hartzen baditugu. Android Lollipop-en bertsioetan aurretiaz lehenespenez ezarrita dauden segurtasun neurri batzuk, Bluetooth gaituta dugun arren, aurretik parekatu ez ditugun terminaletarako ez da ikusgai, Bluetooth ezarpenak beraiek sartu ezean, orain gure Android terminalean inguruan ditugun terminal guztientzat ikusgai.\nLollipop baino lehenagoko bertsioetan aukera hau ez dago gaituta, Bluetooth ezarpenetatik konexioa zabalik utz dezakegu, gailu guztiek edozein momentutan aurki gaitzaten, beraz Lollipop-en aurreko bertsioaren erabiltzailea bazara, KitKat adibidez, lehenengo gauza Bluetooth ezarpenak sartu eta hautematea parekatutako gailuetarako soilik konfiguratzea da.\nHau printzipioz Blueborne izenarekin ezagutzen den malware honetatik salbu egongo gara, nahiz eta ziur egon eta gogaituko ez gaituen gure Android-eko Bluetooth konexioa erabiltzeari uztea gutako askorentzat ezinbestekoa dela, aholku sorta hau jarrai dezakezu. Serie bat uzten dut Sen oneko aholkuak Blueborne-tik salbu egoteko.\nBlueborne-tik salbu egoteko aholkuak:\nZure terminalak Android terminalaren ikuspen iraunkorra ahalbidetzen badu, sartu Bluetooth ezarpenak eta desgaitu aukera hau aukera hautatuta parekatutako edo parekatutako gailuek soilik ikus dezakete.\nZure Android-ek eguneratze zain badu, denbora behar da eguneratzeko!\nOso leku jendetsuetara joaten bazara, hala nola aireportuak, aisialdi zentroak, merkataritza guneak edo jendetza asko duten zentroek Bluetooth eta Wi-Fi konexioak desgaitzen dituzte.\nEz onartu sekula terminal ezezagun batekin konexioa, parekatzea edo sinkronizazioa !!.\nEz konektatu inoiz sare ireki, doako edo ezezagunak diren sareetara, batez ere merkataritza zentroetako, aisialdirako zentroetara, aireportuetara eta baita edozein erabiltzailek sartu ohi dituen jatetxe edo leku publikoetara ere !!\nOinarrizko zentzuzko aholku hauek jarraituz, ziur egon zaitezke zure Android terminala ziurtatuko dizudala, printzipioz Blueborne-ren aurrean zaurgarria bada ere, malware edo zaurgarritasun horrek ez dizu batere eragingo.\nAzkenik, eskatu enpresa handiei, esaterako Samsung, LG eta sektoreko beste erraldoi batzuk, nahi ez duten edo errentagarria ez den arren gailuak Android bertsio berrietara eguneratzea terminalen salmentetan eta kito, soilik interesatzen zaiela erakusten dutelako, gutxienez Android segurtasun adabakia eguneratzeko dexentzia izan beharko lukete, hilero eguneratzen den eta eguneratzeko hain zaila edo garestia ez den adabaki bat.\nEta hori benetako pena LG G6 bezalako terminal bat izatea da, LG gailu nagusia duela gutxi LG V20 aurkezten zen arte, Android segurtasun adabakiaren eguneratzerik jaso gabe abian jarri zenetik dago. bere azken eguneratzea 2017ko martxoan izan zen. Goazen terminalaren abiarazte datan!\nArtikuluaren bide osoa: Androidea » Tutoretzak » Segurtasuna » Nola jakin zure mugikorra Blueborne-ren aurrean zaurgarria den\nNola izan daiteke Blueborne espioiak horrelakorik egiten duela\nSamsung Galaxy S9-k 1.000 fps-ko kamera izan dezake


Rikardo Arregi saria Gorka Bereziartuarentzat\nArgiako kazetariak Rikardo Arregi Kazetari Berria saria jaso zuen joan den asteburuan, Andoaingo Udalaren eskutik. Argia aldizkarian argitaratutako artikuluetan erakutsitako sena, kritikotasuna eta ausardia saritu ditu epaimahaiak. Saria jasotakoan Bereziartuak (Hernani, 1984) hitz hauek egin zituen: “Euskarazko kultur produktu ‘izar’ bat kritikatzea, argudio asko emanda bada ere, arrisku handiko kirola da gaur egun. Kazetariak, hala ere, erabakitzen badu bustitzea, iritzia ematea, kultur produktu hontaz edo hartaz zer uste duen esatea, eta iritzia oso onbera ez bada, eskandalu txiki bat sortzen da, jarraian funtsik gabeko eztabaida bat, eta azkenean, kazetaritza da galtzen ateratzen dena”.\nSari Nagusia Olatz Simon ETBk Txinan duen korrespontsalak jaso zuen. Epaimahaiaren Sari Berezia Euskadi Irratiko Kostaldeko trena saioko lantaldeak irabazi zuen eta Ohorezko Aipamena Ttipi-Ttapa komunikazio egitasmoak.


Ostalariek manifestazioa deitu dute apirilaren 10ean - Araba - Alea.eus\nOstalariek manifestazioa deitu dute apirilaren 10ean\nErredakzioa 2021-03-31 16:39\nAgerraldia egin dute goizean ostalariek. HUA/GAO\nArabako ostalarien elkarteek agerraldia egin dute goizean, LABIk hartutako azken neurriak salatzeko.\nSOS Ostalaritza, Gasteizko eta Arabako ostalariak, Aenkomer Arabako Ostalaritza Elkartea, Kutxiko Taskeroak eta Ashovi elkartea haserre agertu dira Eusko Jaurlaritzaren murrizketa berriekin. Gainera, azpimarratu dute "taberna eta jatetxeen itxierek" ez dutela "kutsatzeak geldiaraztea lortzen". Manifestazioa deitu dute apirilaren 10erako, 19:00etan, Gasteizko Bilbo plazatik.\nOstalaritza "mehatxupean dago", esan dute. "Berriro ere gure kontra ari dira, inolako aukerarik eman gabe", salatu dute Arabako ostalariek; eta gaineratu dute Eusko Jaurlaritzak 400 euroko tasa ezartzea "asmakizuna" dela. "Barruan lan egiten uzten digute gero eta denbora gutxiago, eta terrazak ez dira errentagarriak lokal gehienentzat ", esan dute.\nEhuneko ehunean lan egin ezin duten taberna eta jatetxeentzat kalte-ordainak galdegin dizkiote Eusko Jaurlaritzari , eta soldata osatzeko LBET batean dauden langileentzat. Bestalde, Arabako Foru Aldundiari eskatu diote 2020ko alokairuengatiko atxikipena itzultzeko, 2021ekoa bertan behera uzteko eta PFEZa murrizteko. Azkenik, udalei eskatu diete itzul ditzatela iazko terrazen eta zaborren tasak, eta aurtengoak ken ditzatela aurtengoak.


Hizkuntza Eskoletan "lehentasun nazionala"-ren irizpidea ezartzen du Jaurlaritzak | HerriKolore\nIaz salatu zuen bazterketa mota hau lehengo aldiz SOS Arrazakeriak eta horren ondorioz, aldez aurretik baztertutako erabiltzaileei bigarren aukera bat ematen zaie. Prozedura osoa bukatzean eta lekua izanez gero eskoletan izena ematea baimentzen zaie. "-Hemengoak lehenago- irizpidea erabiltzea arbuiatzen dugu, areago oraindik hezkuntza eremuan" adierazi dute SOS-eko kideek. Arrazakeriaren kontrako mugimenduaren aburuz jarrera ankerra da Hezkuntza sailak baliatutakoa, izan ere, irizpide hauen bitartez "zurrumurruak" indartzen ditu, paperik gabe dauden pertsonak arazo sortzaile moduan jarriz eta benetako arazoetatik alderatzen du begirada. "Leku gehiago beharko dira, baina ez dira paperik gabe dauden pertsonek betetzen dituztelako" argitu dute.\nLegeaz kanpoko neurria\nSOS Arrazakeriak bazterkeria mota hau egun indarrean dagoen lege markoaren kontrakoa dela nabarmendu du. Batetik Euskal Eskola Publikoaren Legearen aurkakoa da. Eta adierazpena egiaztatzeko Euskal Eskola Publikoaren 10.artikulura bideratzen gaituzte: "Euskal Eskola Publikoak jendartean egon daitezkeen bazterketa egoerak ekiditeko neurri positiboak indarrean jarriko ditu".\nBaina Jaurlaritzaren jokabideak Atzerritartasun Legearen aurkakoa ere bada, araudi honen 9.artikuluan adierazten duenaren arabera: "Botere publikoek pertsona atzerritarren integrazio soziala indartzeko asmoz, hezkuntza prozesuetan parte hartzea bultzatuko dute".


Noiz sortua: Azteazkena, 23 Iraila 2015 14:03\nGehiago irakurri: Euskal Herrian ere zerrenda bateratua eskuina garaitzeko eta gizartea eraldatzeko!\nGehiago irakurri: Kalean da Euskal Herria Sozialistaren 55. alea\nM24ko hauteskunde emaitzen ikasgaiak Euskal Herrian\nNoiz sortua: Osteguna, 09 Uztaila 2015 14:30\nLangile klasea eta gazteria antolatu sozialismoaren alde borrokatzeko!!\nMaiatzaren 24ko hauteskundeek lurrikara politiko handia suposatu zuten Estatu espainiarrean. Sozialdemokraziaren ezkerrera dauden hautagaitzek emaitza bikainak lortu zituzten Catalunyan, Galizan eta Estatuan. Egia da EHBilduk behera egin zuela, baina Podemos-Ahal Duguren botoak koalizioarenekin batuz gero, nabarmena izan zen Euskal Herrian ere ezkerrerako bira.\nGehiago irakurri: M24ko hauteskunde emaitzen ikasgaiak Euskal Herrian\nGehiago irakurri: Ezker Abertzalearen egokitzapena argitalpenaren harira


Familian, lurrean eta tradizioan jatorria duten ardo bikainak\nSáenz de Samaniego familian mahastizaintzan aritu gara belaunaldiz belaunaldi. Gure arbasoen herentzia hau gaur egunera arte iritsi da eta, bertan, mahastiarekiko dugun pasioak, errespetuak eta maitasunak, eta Arabako Errioxa bezalako lur apartak nortasuna, sentimenduak eta bizitza propioa duten ardoak egitera eraman gaituzte.\nGure filosofia lurraren errespetu handienean oinarritzen da. Ardoa eta bizitza ulertzeko modu bat, iragana eta orainaren arteko orekaren bidez bikaintasuna lortu nahi duena, modak alde batera utzita. Gure arbasoengandik hartutako izaera da ere, eta kokaleku paregabe baten magia, gure lan egiteko eran, gure upategian eta gure ardoetan islatzen dena. Ardo hauek gure mahastien isla zehatza dira, eta Arabako Errioxako mikroklimaren eraginaren eta kokatzen diren lurzoruen adierazgarri. Errespetu handiena merezi duen terroir aparta\nGure mahastien, gure lurraren eta ardoa ulertzeko modu baten emaitza dira.


Donostia Zinemaldia :: Kutxatilategi Birtuala\nHemen zaude: Lehen orrialdea › Kutxatilategi Birtuala › Ez zaude erregistraturik\nEz zaude erregistraturik\nDonostia Zinemaldiko web orriko atal honetako edukia ikusi ahal izateko eta 57. edizioko filmeen promozio materialen (pressbookak, bereizmen handiko irudiak, audio eta bideo artxiboak) deskargatzeko erregistratuta egon behar duzu.\nSartu ahal izateko, itzul zaitez Kutxatilategi Birtualeko portadara eta bete ezazu erregistrorako inprimakia.\nHemen zaude: Lehen orrialdea › Kutxatilategi Birtuala\nDonostia Zinemaldiak kutxatilategi birtuala ipini du 59. edizioan parte hartuko duten ekoizpen-etxeen, salmenta-konpainien eta banatzaileen eskura; hala, zerbitzu honi esker, filmeek online promozionatzeko aukera izango dute. Izan ere, informazioa kutxatilategi birtualean ipinita, komunikabideek deskargatzeko modua izango dute, aldez aurretik erregistratuta betiere.\nDonostia Zinemaldiaren web orriko atal honetako edukia ikusteko, eta 59. edizioko filmak promozionatzeko materiala (pressbookak, bereizmen handiko argazkiak, ikus-entzunezko artxiboak…) deskargatzeko, erregistratua egon behar duzu.\nEkoizpen-etxe, salmenta-konpainia edota enpresa banatzaile bateko kide bazara eta Donostia Zinemaldiaren 59. edizioan parte hartu behar baduzu, ez duzu hemen erregistratu beharrik. Zinemaldiak zure konpainiarekin harremanak izateko pertsonari pasahitz jakin bat eman(go) dio, sisteman promozio-materiala kargatzeko modua izan dezan. Gainera, erabiltzaile arruntak eskuragarri dituzten edukietara sartzeko aukera izango duzu.\nPasahitza jaso ez baduzu edota zalantzarik baldin baduzu, ipini zaitez harremanetan prentsa sailarekin ondorengo helbidean web2@sansebastianfestival.com.\nUne honetan erabilgarri dauden artxiboak, a Argazkiak: 1007\nEta abar: 31\nErabiltzaile erregistratuentzat eta Zinemaldiak kodea asignatu dien hornitzaileentzat sarrera.\n(pasahitza ahaztu dut)\nHemen sakatu erregistratzeko:


12 zeregin sare sozialen merkaturatzaile bakoitzaren lan astean | Martech Zone\n12 zeregin sare sozialen merkaturatzaile bakoitzaren lan astean\nIgandea, abendua 6, 2015 Igandea, abendua 6, 2015 Douglas Karr\nEgunean minutu batzuk? Astean pare bat ordu? Zentzugabekeria. Sare sozialek etengabeko eta etengabeko ahalegina eskatzen diete enpresei bitartekoak audientzia handitzeko eta komunitate bat eraikitzeko duen ahalmena guztiz jabetzeko. Begiratu Sare sozialen zerrenda aldez aurretik argitaratu dugula eta aurkituko duzula nahiko esfortzu, tresna hautaketa eta denbora inbertsioa eskatzen du.\nInfografia hau sare sozialetako lan fluxu eraginkorra garatzeko behar den denbora inbertsioan hartzen dut. Oharra nagusia - noski, erakunde bakoitza desberdina da eta diseinatu eta ezartzen den lan fluxuak negozio helburuak lortzeko bidean lan egin behar du. Hori esanda, irudikatzen dut hemen irudikatzen den denbora esparrua askoz ere errealistagoa dela erakundeek "eguneko 15 minutu" inbertituz sare sozialetik balioa lor dezaketela baino. Mark Smiciklas, Elkarguneen Aholkularitza\nAhalegin orduak aste bakoitzean sare sozialetarako plan eraginkor bat lortzeko\nBlogak - 7.5 ordu sare sozialen bidez parteka ditzakezun edukiak sortzeko.\nKontingentzia - 5 ordu arazoak konpontzeko, programatu gabeko mezuak idazteko, ikertzeko eta kalteak kontrolatzeko ospea kudeatzeko.\nMedia - 4 ordu testua, argazkiak eta iruzkintzeko.\nEngagement - Astean 4 ordu jarraipen, aipamen eta galderei erantzuteko.\nIkerketa - 3 ordu barruko eta kanpoko edukia lortzeko.\nEntzumena - 2.5 ordu markaren aipamenak, hashtagak, hitz gakoak eta bilaketak kontrolatzen.\nKomisarioa - 2.5 ordu jarioak irakurtzen, iragazten eta edukia partekatzen.\nErkidegoko - 2.5 orduko audientzia hedatu eta eskuratu.\nKanpainak - 2.5 ordu lehiaketak garatzeko eta promozio aplikazioak kudeatzeko.\nEstrategia - 2.5 orduko plangintza taktikoa eta ideia.\nAnalytics - 2.5 ordu sare sozialen berri eta errendimendua berrikusteko.\nPlangintza - Astean ordubete zure egutegi editoriala eguneratzeko eta zereginak esleitzeko.\nHona hemen Marken infografia zoragarria, 12 zeregin horiek konpainiek betetzeko ematen dituzten batez besteko ordu kopuruetan banatzen dituena.\nTags: BlogakInfografiaelkarguneen aholkularitzaMark Smiciklasospea kudeatzekomedia sozialeko analitikasare sozialetako kanpainaksare sozialen komunitatearen eraikuntzasare sozialen komisarioasare sozialen konpromisoasare sozialen orduaksare sozialen infografiasare sozialak entzutensare sozialen jarraipenasare sozialen plangintzasare sozialen ikerketasare sozialen ordutegiasare sozialen estrategiasare sozialen lan astea\nDouglas Karr Sunday, December 6, 2015 Sunday, December 6, 2015\nTelePrompter: zure lineako teleprompter profesionala\nMarketinerako Aurreikuspenak 2016rako\nDec 10, 2015 12-en: 35 PM\nDouglas, eskerrik asko infografia zure mezuan partekatzeagatik - asko eskertzen da!


Bakea eta bizikidetza artxibo - Page 13 of 14 - EGK Bakea eta bizikidetza artxibo - Page 13 of 14 - EGK\nJardunaldi hezitzaileak antolatu ditu Urtxintxa Eskolak bere 25.urteurrenean, ekainaren 8 eta 9rako. Jardunaldiak: Bakearen bidean, aisialdia giltza! Ostiral eta larunbatez BilboRock Aretoa eta Bilboko Areatza Urtxintxaren eguneroko lanaren lekuko bilakatuko dira. Batetik, trebakuntzaren arloa aurkeztuko dute bake heziketaren eta aisialdiaren… ...\nUnicef-ek gazte lankideak aukeratuko ditu\nAbierto el plazo de presentación de solicitudes en UNICEF-Comité País Vasco para el programa de BECAS ONU BILBAO- 15 de mayo de 2012- UNICEF Comité País Vasco abre el plazo de presentación de solicitudes para la próxima convocatoria de la… ...\nDatorren martxoaren 31n (larunbata), Eusko Jaurlaritzak Euskadiko Gazteak Lankidetzan 2012 programaren deialdia irekiko du. Izena emateko epea apirilaren 19a arte egongo da zabalik. Informazio guztia Gazteaukeran. El pasado sábado, 31 de marzo, la Dirección de Juventud y la Agencia Vasca… ...\nAbian da “Gazteak Hegoaren bila” lehiaketa! (epea luzatu da, apirilaren 3a arte)\nEzagutu nahi duzu Garapenerako Gobernuz Kanpoko Erakunde (GGKE) baten lana alor horretan? Zure koadrilarekin batera irudimenarekin (eta umore onarekin) jolastea gustatuko al litzaizuke? Hegoaldeko herrialde bateko jendearekin elkar bizitzea gustatuko al litzaizuke? 19 eta 30 urte bitartean badituzu eta Euskadin… ...\nIpar-Irlandako bakegintza prozesuaz zer ikasi duten kontatu digute gazte ordezkariek\nHainbat gazte erakundetako gazteek Belfastera bidaia egin dute Lokarriren eskutik, bakegintza eta adiskidetze esperientziak ezagutzeko. Orain, Ipar Irlandatik bueltan, gazte horiek Tas Tas irratiko estudioetara gonbidatu ditugu, Euskadiko Gazteriaren Kontseiluaren (EGK) Gazte Borraste irratsaiora Ipar-Irlandako bakegintza prozesuaz zer ikasi duten… ...\nOstiralean (11), Donostian, kulturarteko-topaketa. Animatzen?\nEuskadiko Gazteriaren Kontseiluko 25. urteurrenaren egitarauaren baitan: En el marco del programa del 25 aniversario del Consejo de la Juventud de Euskadi: KULTURARTEKO TOPAKETA // ENCUENTRO INTERCULTURAL ELKARBIZITZA ESPERIENTZIAK ELKARBANATZEN // COMPARTIENDO EXPERIENCIAS DE CONVIVENCIA Donostiako Zurriolako hondartzan jarriko den… ...


TXANTXIKU ARKULARIAK: 2014\n2014ko Basoko Arkutiraketako Gipuzkoako Txapelketa - VI. San Migel Saria\nIrailaren 21ean Zozopase inguruan, Arantzazun, VI. San Migel Saria jokatuko da, aurtengoan Gipuzkoako Txapelketa ere izango dena. Izenemate epea zabalik dago irailaren 16rarte, hau Gipuzkoako Federazioaren bitartez egin behar da.\nVI. San Migel Saria\nBasoan elkar ikusiko dugu!\nPosted by o2q at 3:19 AM No comments:\nLabels: 3d, aizkorri-aratz, arantzazu, arkutiraketa, basoa, basoko ibilbidea, gipuzkoako basoko arkutiraketa txapelketa, oñati, san migel saria, txantxiku arkulariak, zozopase\nStop San Filippo - 3D\nAtzo Tolosan jardunaldi berezi bat jokatu zen, betiko basoetatik hirira jeitsi, eta Ibarra eta Tolosa artean dagoen Zumardihandi parkean Stop San Filippo ekimeneren alde dirua batzeko elkartu ginen hainbat arkulari, tartean gure taldeko sei. Gainera seitik lauk podiumeko postua lortu zuten. Baina garrantzitsuena gaitz arraro hau ikertzeko dirua batzea zen.\nHemendik eskerrak ekimen hau antolatu zuen Ordizia taldeari, eta batez ere Sesma eta Mariri eta beraien inguruan gelditu gabe ari ziren guztiei!\nHemen Gaizkak ateratako argazki batzuk.\nPosted by o2q at 9:08 AM No comments:\nLabels: 3d, arkutiraketa, basoko ibilbidea, stop san Filippo, tolosa, txantxiku arkulariak\nUdaberrian gauden arren negu giroa izan genuen nagusi, guztia elurrarekin zurituta, polita aurkitu genuen basoa, baina aldi berean hotza!\nHemen dituzue igandean jokatutako jardunaldiaren emaitzak.\nEta Jesús Marlascak ateratako argazkiak. Milesker Jesús.\nPosted by o2q at 6:25 AM No comments:\nLabels: 3d, aizkorri-aratz, arantzazu, arkutiraketa, basoa, basoko ibilbidea, euskal liga, oñati, txantxiku arkulariak, zozopase\n2014ko basoko arkutiraketako euskal ligako 3. jardunaldia\nAurtengo ligako 3. jardunaldia antolatzeko ardura daukagu.\nBasoan espero zaituztegu!\nPosted by o2q at 7:29 AM No comments:\nSan Sebastian Saria - 2014ko Euskal Ligako 1. jardunaldia\nAtzo jokatu zen Gaintzan aurtengo basoko arkutiraketako euskal ligako 1. jardunaldia, aldi berean San Sebastian saria izan zena. Gure taldetik Oihana, Iñaki, Koldo eta laurok joan ginen. Eguraldi frexkoa izan genuen, eta zortez aterri. Ibilbidea ohikoa izaten denarekin alderatuz desberdina zen, denetariko tiroak aurkitu genituen.\nLan polita egin zuen gure taldekide Iñakik, arku biluzian garaile suertatu baitzen, Zorionak!!\nZorionak aldi berean antolakuntzari egindako lanagatik.\nHurrengo igandean aretoko Euskadiko txapelketa Amurrion, han izango gara!\nPosted by o2q at 12:04 AM No comments:\nLabels: 3d, arkutiraketa, basoa, basoko ibilbidea, oñati, ordizia, txantxiku arkulariak\n2014ko Basoko Arkutiraketako Gipuzkoako Txapelketa...\n2014ko basoko arkutiraketako euskal ligako 3. jard...\nSan Sebastian Saria - 2014ko Euskal Ligako 1. jard...


Musikaren herdoilak | Kultura | GARA Euskal Herriko egunkaria\nMezu hau helarazi zidan musikari batek 2020ko urtarrilaren 2an GARAn idatzi nuen “Musikaren higadurak” artikuluaz. «Noizbehinka, salgaia bezala hartzen dituzu sortzaileen lanak. Salmentarako eta etekin handiena lortzeko pentsatzen dituzu estrategiak. Abestiak single bilakatzea duen xedeak, Gaztea bezalako formula irratiak baino ez dira kontuan hartzen, eta irrati horretan Euskal Herrian urtean sortzen diren kantuen ehuneko huskeria pintxatzen dute. Entzulea lelotu eta otzandu egiten du moda jakin batzuetara egunean kantu bera lau edo bost aldiz jartzeak. Eta merkatalgoa ez da bakarrik diskoetxeena, egun talde askok erabaki baitu sasi-diskoetxe bilakatzea. Dena da ekoizpen, dena da produktu, dena salerosketa mozkin handienaren bila. Badira sortzaileak ‘zuk zeuk egin’ edo DIY jarrera duen pentsamoldearekin ari garenak, autogestioa bultzatuz. Zer da musika herdoildu egiten den hori? Ez dela luze, tailer bat egin zuten EHUn erretromaniaz. Espero dut ez gertatzea han Marino Goñik esandakoa –hemen gauden azkenak desagertzen garenean desagertuko da gaur egun hainbeste kezkatzen gaituen erretromania hori, iraungitze data bera daukate belaunaldiek eta belaunaldi horietako mito bilakatutako musika taldeen inguruko nostalgiak ere–. Hitz gehiegikeria da hor botatakoa. Kulturaren transmisioak hainbat informazio galduko ditu bidean baina gaurko euskarri digitalekin sortzaileok egin ditugun lanak edonoiz entzuteko aukera izango dugu. Nahi duenarentzat hor egongo gara beti, herdoilik gabe».


Zurriola, olatuekin dantzan - Nafarberri\nHome Nafarroako hondartzak Zurriola Zurriola, olatuekin dantzan\nZurriola, olatuekin dantzan\nUnknown ordua: 22:09 Nafarroako hondartzak, Zurriola,\nAne Muñoz, Luis Lopez-Areal eta Maialen Lizarribar\nUrumea ibaiaren oinetan jaiotzen da Zurriola (Gipuzkoa) hondartza, Ulia eta Urgul mendien artean. Bere uren bizitasunak surflari ugari erakartzen ditu olatuen oinetan taula gainean ibiltzera. Ez du bandera urdinik eta jendearen pausaleku da urteko egun guztietan. Bandera horiak edota gorriak uhintzen dute gehienetan airea. Kiroletik eta lasaitasunetik ere badute bere ertzek. Surflarientzat erreserbatutako gunea dago. Sagués inguruan 300 metroko esparrua esperientzia dutenak surfeatzeko. Eta beste 100 metro ikasten dabiltzenentzat. Ekainaren 1etik irailak 30era irauten du bainu-denboraldiak, hiru soroslek osatzen dutelarik segurtasun-kanpaina.\nZurriola, Donostiako hondartza.\nKantauri itsasoko hondartzik olatutsuenetarikoa da. Urre koloreko hondarrez dago betea, Kursalaren altzoan. Zortzi sarlekuk osatzen dute bertarako irisbidea. Groseko hareatza, Donostiako gazteenetarikoa da. Ez bere eraketaren berritasunagatik bakarrik, baita bera inguratzen duen giro gazteagatik. Aize ufadek gogor jotzen dute 800 metro luze den itsas-ertzean. Bere aldean aparkaleku, kirol-gune, komun, taberna eta izozki dendak aurki daitezke. Eta ezin daiteke falta osteguneroko zita pintxo-potearekin. Urbanizazioaren hegaletan sortzen da Zurriola, olorrurik falta ez duen urertza.\nNafarroako hondartzak, Zurriola\nNafarroako hondartzak Zurriola


TEMPERATURA BAXUAN EGINIKO ARRAUTZA\nJakin nahi al duzue nola prestatzen ditugun temperatura baxuan egiten ditugun arrautzak?\nJabi @amataberna ko gure lagunak ederki azaldu du ONDA VASCAko Arratsalde Pasa programan. Astelehenetan 16:40etan\n**PROGRAMA OSOA HEMEN**\n200gr nata likidoa\nKazuela handi bat hartu, ura irakiten jarri eta gatza bota. Irakiten hasten denan, arrautzak bertara sartu oskol eta guzti, eta segituan sua itzali. 10-13 minutuan izan kazuela hori, su “itzaliaren” gainean... eta listo!!\nHorrelako errez egiten ditugu guk temperatura baxuko arrautzak etxean.\nEgosketa puntu zehatza aurkitzeko trikimailutxo bat:\nArrautzak temperatura baxuan egiten dituzuen lehen aldian, 4 edo 5 arrautza erabili. 9 minutu pasatzen direnean atera arrautza bat, eta ikusi ea egosketa puntua gustoko duzun. Hurrengo arrautza 10 minutu pasatzean atera…eta horrela, gustokoen duzun egosketa puntura iritsi arte.\nEgun honetatik aurrera egiten dituzun temperatura baxuko arrautza guztiak ezin hobe irtengo zaizkizu!\nArrautzari lagunduko dion produktu bat gomendatzen dizuegu, patata purea.\nKG 1 patata egosi eta erabili dugun ur hori gorde. Purea egiteko, gorde dugun ur hortatik 300ml eta 200 gr nata likido beharko ditugu. Osagai guztiak bol batera bota eta dena nahastu irabiagailuarekin.\nGure plateraren osagai guztiak prest ditugu. On egin!!